
A publicat apoi periodica Dacie, ziar de nobilă ținută 
care a luminat în întunericul din jur candela răsăritu- 
lui ce avea să vie, dând teme și temeiuri de încredere 
în noi și în trecutul nostru de slavă, tunând și ful- 
gerând olimpian împotriva trivializatorilor misiunii 
noastre românești, întemeiat pe o vastă erudiție isto- 
rică și pe impresionant de justă atitudine exegetică, 
deși lovea în frunte istoria reptilină — ca orice istoric, 
totdeauna pe măsura istoricilor — care căutau să lu- 
mineze chipul ţării cu raze de împrumut. 


Mircea Vulcănescu 

Conştiinţa istorică a unui popor, sentimentul misiunii 
sale în lume, aceştia sânt factorii de cari depinde 
mărirea sau căderea lui. 

Istoria se naşte doar în spiritul acelora cari pot intui 
din miile de forme pe cari istoricii le pun la lumină 
marile linii ale conştiinţei istorice. 

Ele par a se naşte solare, din însăşi confuzia începu- 
turilor. 

Conştiinţa istorică a poporului Român se identifică 
la început cu conştiinţa Thracică. 

Popor de păstori aciuat în nenumărate cuiburi de 
munte, din Carpaţii nordicipână la Pind, cunoscând 
acolo, în spaţiile pline de geniul munţilor, între 
asprimile pietrei, în bătaia marilor vânturi, viaţa 
ca o luptă şi ca un şir dureros de încercări, Thracii 
şi-au făurit cel mai eroic suflet din câte a cunoscut 
antichitatea. 

În marile evenimente ale naturii, ei au descifrat, din 
toţi barbarii lumii, unicitatea şi solidaritatea lumii. 
Prezenţa în lumea întreagă a unui singur Zeu, pe 
care popoarele lor l-au numit cu nume diferite: 
Zalmoxis sau Gebeleizis sau Bacchos. 

Acest popor al Thracilor, pe care viaţa sa pastorală de 
continuă rătăcire îl supunea unei osmoze continui, 
fireşte şi cu naţiunile de origine Celtică sau Illyră, în 
prezenţă pe vastul teritoriu pe care l-am desemnat, 
era împărţit însă după locul de munte, după cuibul 
de care depindea — în aşa-zise nenumărate popoare. 

Transhumanţa lor, concepţia lor de libertate pastorală 
nu le permitea să fundeze un stat, o naţiune, în 
accepţia modernă. A fost acesta un blestem, partea 
de damnaţie, de pedeapsă cu care a fost încercat 
acest popor dăruit cu atâtea daruri. Herodot însuşi 
remarcase aceasta: „Dacă ar avea un singur domn şi 
ar fi uniţi între dînşii, ar fi de neînvins şi, aşa cred 
eu, cei mai puternici dintre toate popoarele...” 

Cel dintîi Thrac care a exprimat şi ideea imperială şi 
geniul naţiunii sale a fost Alexandru Macedonul. 
Oricine a trecut îngîndurat peste istoria marilor sale 
fapte a desluşit în acest Thrac de sânge, cu lustru 
de cultură Hellenică, tot ce face complexul de mari 
virtuţi al sufletului Thracic: spirit eroic, dreptate şi 
jertfă. 

Ironia destinului său e aceea de a fi făurit un imperiu 
nu pe seama poporului său, ci pe seama naţiunii 
Hellenice. 

Spiritul de libertate al'Thracului, care este un corolar al 
idealismului său, în virtutea căruia omul e conceput ca 
om-valoare, cu potenţe cari pot fi infinite, şi nu ca om- 
cantitate, ca un simplu element al turmei, s'a refuzat 
ideii monarhice pe care o întruchipa Alexandru. 
Sufletul Thracic e capabil de a crea un Imperiu, dar 
e incapabil de a i se supune. 

Destinul lui Alexandru evocă straniu pe acela al 
atâtor mari Români cari au făurit un Imperiu - fie 
el şi spiritual, căci şi acela manifestă uneori pînă la 
paroxism o cupido imperandi — şi cari au fost împinşi 
să creeze pe seama altor naţii ceea ce ar fi fost atât 
de prielnic naţiei lor. E destinul Corvinilor, al lui 
Nicolae Valahul, primatul Ungariei, al lui Petru 
Movilă, al lui Antioh Cantemir... 

Evenimentul care imprimă Thracilor spiritul de 
supunere, pe care ei îl vor transforma cu încetul în 
acela de dominație, a fost cucerirea Romană. 
Această operă care implica şi o transformare a men- 
talităţii Thracice a durat trei veacuri, între întâile 
legiuni ale lui Mariu cari descind pe tărâmul Illyric 
şi victoriile lui Aurelian. 

Opera lui Traian nu este decât un episod al acestor 
mari lupte şi ea nu ar fi fost posibilă dacă osmoza 
Thracică — prin rătăcirea continuă a păstorilor din 
Carpaţii Dacici până la Marea Egee sau la Pontul 
supus dominaţiei Romane n'ar fi continuat şi după 
cucerirea peninsulei. 

Acela care a împlântat puternic ideea imperială în 
inima Thraciei a fost Traian. Prin marea sa autoritate, 
prin victoriile sale fulgerătoare, prin dreptatea sa 
omul acesta îşi merită deplin divinitatea — poate 
întâia divinitate pe care Thracia o acorda unui om. 
Mărturiile ei sânt încă vii pe întinsul Românesc. 
Romanitatea Thraciei prosperă însă şi prin acele 
infinite mulţimi — infinita copia — de coloni Romani 
din toate părţile lumii, dar mai vârtos din Italia (în 
care populaţia se rărea atât de mult că împărații se 
văzură nevoiţi să pună stavilă acestui mare exod), şi 
mai ales prin secătuirea continuă a Thracilor. 

Una din marile drame ale acestui popor se petrece în 
circurile Romei — gladiatori în luptă de exterminaţie, 
între ei sau cu fiare sălbatice, Creştini apoi, murind 
pentru credinţa lor, sub ochii abjecţi ai plebei Romane 
- ei mărturiseau şi aici ceea ce am definit ca geniu al 
acestui popor. 

Actul de naştere al poporului Român nu este aşa 
dar numai cel săpat pe Columna Traiană, ci el se 


ROMÂNII, POPORUL TRADIȚIEI IMPERIALE ————— 9 


poate desluşi oriunde în cursul acestor veacuri se 
întâmplă conflictul necesar dintre setea cu totul 
practică de Imperiu a Romanilor şi simţul lor infai- 
libil al realităţii, cu acest popor de visionari, de eroi 
și de poeţi care a fost poporul Thracic. 

Romanitatea Thracică se întindea acum de la Carpaţii 
nordici până la Marea Egeică. În pofida numelor pe 
cari le poartă şi cari sună atât de Thracic, pe inscripţii 
datând din veacul al şaselea chiar, Thracii aceştia au 
pierdut orice conştiinţă etnică. 

Ei îşi spun Romani, ceea ce pronunţat de ei, cu o 
particularitate specifică graiului lor primitiv - sună 
Români. 

Părăsirea Daciei de către Imperiu, sub presiunea 
invaziei Goţilor, a avut drept urmare confirmarea 
Romanităţii la dreapta Dunării. Ea implică în acelaşi 
timp redarea caracterului anarhic, de cuib de munte, 
vieţii pastorale din Dacia Traiană. 

Păstorii aceia înşişi, cari n'au putut pleca cu multa 
lume Romană la Miazăzi, s'au retras probabil în 
depresiunile cele mai adăpostite ale Carpaţilor, în 
aşa-numitele ţări, departe de pasul de munte pe 
unde trecea Gotul — în Cîmpulung, în Vrancea, în 
Ţara Oltului, în Maramureş... 

În forme de viaţă specific Thracice, ei se manifestă 
totuşi ca Romani. 

Când dominaţia barbarului capată stabilitate, cum 
se întâmplă decenii şi decenii în şir, ei îşi duc turme- 
le la iernatic pe malul Pontului sau al Egeei Roma- 
ne. Osmoza pe care o putem numi Românească 
continuă... 

Împărații Romani de origine Thracică îşi simt fără 
preget îndemnul de a cuprinde Dacia. Figura de 

ctitor a lui Traian îi fascina. Ei construesc pe malul 
Dacic al Dunării castre, turnuri, aduc legiuni cari să 
asigure transhumanţa pastorală şi liniştea de către 
barbari. În panegiricul împăratului Constanțiu, 
Thrac romanizat, Dacia, se spune, a fost reluată: 
Dacia _restituta. Împăratul Constantin aruncă un 
nou pod peste Dunăre, la Celeiu. Ce garanţii mai 
puternice pentru unitatea Românească? 

Să nu pierdem din vedere, însă: marea viață istorică a 
Românilor e la Miazăzi. Întreaga Romanitate Thracică 
sânt ei înşişi. Un şir incomparabil de generali ai 
Imperiului vor eşi din Thracia fecundă în eroi: 
Aetius, învingătorul Hunilor, Belizarius însuşi, care 
poartă încă un nume Thracic, împărați ca Dioclețian, 
Constanţiu-Chlorul, Constantin cel Mare, Leo 1, 
Anastasiu şi Justinian — spre a numi doar pe cei mai 
mari... Ideea Thracică se confundă cu ideea Romană. 
Thracii sânt, în Imperiu, promotorii geniului Creştin. 
Se poate spune într'adevăr că triumful Creştinismu- 
lui în lume a fost asigurat de Thraci — credincioşii 
străvechi ai Dumnezeului unic. Şi noua religie a 
fost mărturisită, cu o înverşunare fără seamăn, de 
marele număr de sfinţi şi de martiri originari din 
Thracia. 

Se poate crede că Împăratul Constantin, mutând 
fasciile Romane, Senatul şi însemnele legiunilor în 
Noua Romă, a ţinut nu numai să întărească situaţia 
strategică a Imperiului anarhizat de barbari, ci să le 
împlânte în inima Patriei sale, esenţial Creştine. 
Prin actul lui Constantin, Roma veche era abolită, 
Italia devenea o provincie periferică a lumii Romane 
şi misiunea Romană revenea întreagă Romanităţii 
Orientale. 

Istoria medievală a Românilor, cei o mie de 
ani de Romanitate, căutată cu ardoare la stînga 
Dunării, sânt aici. Nici o enigmă, nici un miracol, ci 
desfăşurarea normală a unui mare destin. 

Românii, afirm, sânt singurii moştenitori ai ideii 
imperiale Romane, cum tot ei au fost în cursul 
evului de mijloc deţinătorii ei. 

Romanitatea Occidentală n'a cunoscut, în formele 
ei de stat, decât feudalitatea de natură barbară 
antiromană. Regalităţile Occidentale sânt, fără ex- 
cepţie, creaţiuni papale. Ele n'au realitatea mistică 
a ideii Romane: transmisiunea imperiului. Imperiul 
Roman de Apus nu poate fi considerat, în lumina 
tradiţiei, decât ca o grosolană uzurpare, o copie 
executată de un barbar Frânc, a marei creaţiuni 
Romane. 

Întreaga autoritate imperială, prestigiul august al 
Romei sa transmis fără întrerupere împăraţilor de 
la Răsărit. Chiar când acest imperiu a înveştmântat 
prestigioase forme de cultură Hellenică, împăratul 
lui nu s'au considerat altceva decât un soldat al 
misiunii Romane, un BaotAeve pouatov, un împărat 
al Romanilor. Ideea imperială e relativă la Români. 
Ei continuă a da Imperiului soldaţi şi împărați. 
Phocas e originar din Thracia. Cantacuzinii sânt 
Thraci, împărații Macedoneni sânt Thraci. Profeso- 
rul Murnu a demonstrat de curând originea Româ- 
nească e celor trei împărați cavaleri cari au fost 
Comnenii... 

Întinderea Romanităţii Orientale, reduse parţial 
de cuceririle culturii Greceşti — fireşte, nu la sate 
- a suferit în acest răstimp o puternică presiune 
barbară. Slavii şi mai ales Bulgarii constituiți într'un 

imperiu de model Roman au determinat, în secolul 
al VIII-lea două exoduri ale Romanităţii — una peste 
Dunăre în Dacia Traiană, şi cealaltă, în Thessalia. 
Atunci se constitue în regiuni familiare acestei 
naţiuni de păstori diversele Vlahii, între cari cea din 
Thessalia, Vlahia Mare, a cunoscut sub ducii ei o 
puternică viaţă autonomă... 

Când însă, după distrugerea Bulgariei, Imperiul 
pare a nu mai servi ideea Romană, când în numele 
ei, Romanitatea se simte oprimată, iată că se ridică, 
viforos, braţul Asanizilor. 

Românii din Hem îşi iau asupră-le ideea imperială. 
În patetica lor indignare, în actele lor în care străbate 
viziunea ca şi simţul imperial, e ceva care evocă 
direct acţiunea lui Horia. Horia e prefigurat aci în 
aceşti Români cari ştiu să-şi cucerească dreptatea pe 
care n'au aflat-o la Împăratul. 

Coroana de aur a Imperiului pe care Petru şi-o 
aşează pe frunte aruncă nu ştiu ce nimb de victorie 
pe figura aceluia pe care poporul lui l-a recunoscut 
în versul: Pân' a fost Horia'mpărat!* 


* Aceste cuvinte au fost rostite la radio, în Decemv- 
rie 1937. Ceea ce ele făuriau — o nouă viziune a istoriei 
Românilor — a început acum să prindă consistenţă prin 
reviste...Pe urmele paşilor noştri s'a desvoltat chiar o 
stranie floră. 'Tot aşa cum, — sânt puţini ani de-atunci, 
— viziunea mistică a frumuseţii Româneşti, deslegată de 
noi din apele materne ale Thraciei, a cunoscut pe lângă 
marele public, sub numele bizar de teoria mioritică (de la 
frumosul cuvînt Românesc, mioriță, mioară), o favoare 
excepțională. 

Istoricii literari vor avea să desbată fenomenul acestei 
teorii înfăţişate lumii sub forma unor opuri de dificilă 
doxă Germanică şi pe care literatorii, cari i-au făcut 
faima, au impus-o cu argumente extrase tot din modestele 
noastre lucrări. 

Pe timpul când cuvintele acestea s'au rostit, Românii 
treceau printr'o epocă de mari melancolii. Încheiam în 
acest timp, cu o lună mai târziu, un alt cuvânt rostit la 
radio asupra aceleiaşi teme: 

„Azi, când unul din visurile cari condiționau Imperiul 
— Unirea — s'a împlinit, nu ştiu ce tristeţe ne cuprinde. 
Pare că nu avem alt ideal. Încercăm formule cari ne 
arată, cum spun oamenii de drept, ca o națiune complet 
satisfăcută. Să fremătăm la aceste cuvinte. Avem multe 
doruri de împlinit!” 

De atunci peste poporul nostru s'a abătut brațul 
Necesităţii. Lipsa unor mari idealuri ne-a pierdut. Când 
prin jertfele pe cari le vom face, poporul Românesc din 
Dacia Traiană se va uni iarăşi sub un acelaşi sceptru, în 
zarea patriei noastre va scânteia — să credem — cu o mie de 
cupole de aur, Roma lui Constantin cel Mare. 

MISIUNEA ROMANĂ 


În ziua în care împăratul Constantin muta în Răsărit 
- în Byzantium, fundaţia Thracului Byzas, al cărui 
nume răsfrânge etimologic Buzăul — însemnele au- 
torităţii şi simulacrele Romei, el încredința poporu- 
lui Roman din Răsărit împlinirea misiunii Romane. 
Născut la Serdica, în Dacia Mediteranee, Constantin 
cel Mare a văzut în izvorul de energie al pământului 
Thracic garanţia conservării grandiosului patrimo- 
niu Roman. 

Thracii aceştia în cari — după opera multi-seculară 
de colonizare a Romei — vibra o intensă conştiinţă 
Romană, aveau să întindă Imperiul cotropit de Bar- 
bari, prin virtuțile geniului lor ancestral, până la 
limitele trase de Caesar. 

Justinian, născutul din viţa lor, acela care va înfăţişa 
în Cetatea lui Constatin cea mai înaltă tradiţie a 
Caesarilor, va evoca, într'una din Novellele sale, 
freamătul de luptă şi ideea de energie virilă care se 
ridică în suflet odată cu numele lor: „Siquis Thracum 
regionem nominet, statim una cum dicto virilitas quae- 
dem animum et militarium copiarum, bellorum ac pug- 
nae cogitatio subeat...”! 

Recucerite de sabia lui Belizariu, de geniul militar al 
împăratului, Italia, Spania, Gallia, Africa participau — 
dar pasiv - vegetativ — la marea creaţiune imperială. 


1. Dacă cineva ar numi regiunea Tracilor, pe loc, odată cu acest 
cuvânt, o anume bărbăţie a trupelor militare şi un gând de lupte 
şi razboi ar cuprinde sufletul. 

Protecţia legiunilor pierduse din vigilenţa sa, admi- 
nistraţia Romană - sub continua presiune a Barba- 
rilor — ceda. Invadate de Barbari, populaţiile acestor 
provincii celebrau - retrase într'o noapte quasi- 
biologică, singura noapte a istoriei Evului Mediu 
- nunta Barbaro-Latină. 

Infuzia sângelui Barbar va precipita o nouă structură 
etnică. Națiuni noui vor răsări — naţiuni de limbă 
Romanică - dar străine de conştiinţa Romană, străine 
chiar de amintirea ei, naţiuni cari vor crea forme de 
stat originale sau vor adopta pe ale Barbarilor: re- 
galitatea, feudalitatea, dreptul burgravial. 

În plinul de mândrie Chronic al său, Cantemir - 
care intuise marile căi ale Istoriei descrie, în acest 
chip, constituirea naţiunilor Romanice Occidentale: 
„Căci toate cele despre apus ale Evropei niamuri, 
măcar că astăzi mari, tari şi evghenisite sânt, însă 
alţi părinţi nu-şi pot cunoaşte, fără numai pe Goţi, 
Vandali, Huni, Sclavoni, adică ale Schiţiei îngheţate 
rumpturi, şi mai cu deadins pre singură Italia atâta 
smintitură şi amestecătură de varvari au cuprins-o, 
cât precum odinioară kynicul Dioghenis, cu făclia 
aprinsă amiază-zi pe uliţă, aşa astăzi în mijlocul 
Romei pre cel hiriş Roman cineva a-l cerca mult să 
se ostenească şi deabia să-l nemerească, ca din var- 
vari să-l poată alege.” 

Cantemir anticipează ceea ce istoricii de mai tâziu 
vor desvolta pe larg. 

Ludwig Woltmann a demonstrat magistral originea 
Germanică a marilor nume ale Renaşterii. Chiar 
acelea de consonanţă Latină se ridică la un prototip 
Germanic sau purtătorii lor sânt de viţă Germană. 
Prestigiul Constantinopolei, magnificenţa ei, fascina 

pe toţi aceşti Barbari. Ei au început atunci să imite 
Imperiul, să-şi caute cu înfrigurare modele în opera 
lui. 

Ci noi am fost, sub egida împăratului Roman, înşişi 
Romanii. Romanitatea noastră, ale cărei centre de 
energie se aflau pe pământul Thracic, apărat de le- 
giuni, a păstrat intactă conştiinţa Romană, numele 
Roman. 

Nici un popor Barbar n'a dominat acest pământ în 
chipul continuu şi activ în care au făcut-o Francii şi 
Burgunzii în Gallia, Longobarzii în Italia, Vizigoţii 
în Spania. 

Acel „imperator Romanorum” de la Constantinopole 
a fost, în cea mai strictă accepţiune, „împăratul Ro- 
mânilor.” 

Până la moartea împăratului Mauriciu (632) istoria 
e făurită de nume cari concordă, în rezonanţa lor, cu 
numele săpate pe pietrele de mormânt de pe tot în- 
tinsul Romanităţii Thracice. Chiar atunci când profi- 
lul Latin al unui nume mare e indiscutabil, izvoarele 
desemnează un Thrac, un „bessica ortus progenie."? 
Invazia Slavilor şi aşezarea lor în văile de pe terito- 
riul prin excelenţă Românesc al Mossiei, al Daciei 
Aureliane, al Macedoniei, cari au provocat profun- 
de dislocări de populaţie, au resfirat conglomeratul 
Românesc şi au redus la o viaţă tot mai precară pe 
cei refugiaţi în munţi, — adăpostiţi - precum arată 
Nicetas Acominatos - în cetăţi căţărate pe stânci, la 
înălţimi cari înfruntă norii. 

O separație se produce atunci — un hiat plin de tris- 
te urmări — între viaţa de curte Romană, de cultură 
clasică Latină, osificată în limba care tindea să de- 


2. Naştere de obârşie Besică. 

vină limbă de dicţionar, şi viaţa plenară, în continuă 
evoluţie, a acelora cari erau Românii. Încă la sfârşi- 
tul secolului VIII, Theophanes Confessor însemna, 
ca rostite într'o limbă specială, o limbă a patriei, 
NUTPOA povn, cuvintele: „torna, torna fratre,”* cari 
provocaseră un desastru în 495 armatei lui Com- 
mentiolus — cuvinte cari au totuşi un atât de limpe- 
de profil Latin. 

Grecii sânt aceia cari, în aceste împrejurări ale Curţii 
Romane, - confinată într'o cultură de tradiţie Helle- 
nică, depărtată de stratul de energie populară Ro- 
mană a Imperiului, - au preluat, pe nesimţite, patri- 
monial imperial. Ei îşi spuneau acum — renunțând 
la orice veleitate Hellenică - Poouatoi, Romani. 
Totuşi, titlul imperial de Booiheus Tov Pceonatcov, 
transcripție a Latinului imperator Romanorum, nu a 
putut înceta să se raporte la Români. EI s'a răsfrânt 
însă şi asupra Grecilor, cari — aflaţi în patrimoniul 
lui Constantin cel Mare — au început să se manifeste, 
pe tărâmul politic, ca Romani. 

Târziu, în amurgul acestui Imperiu, redus la limitele 
etnice ale Hellenismului, suferind puternica presi- 
une a Păgânului, în încordarea desperată a ultimilor 
lui apărători, se va rosti răspicat cererea ca Împăratul 
să renunţe la acest titlu care nu-l mai exprimă şi să 
se numească, în sfârşit, împărat al Hellenilor. Probă 
că titlul Roman de usurpaţie nu răspundea - după 
atâtea secole - sentimentului naţional Hellenic, că el 
nu era decât în aparenţă relativ la Helleni. 
Transcripţia Grec pentru Pcouoios - practicată de 
cruciați, cari disputau titlul de Roman imperiului 
lor de creaţie Barbară - a fost adoptată de o isto- 


3. Întoarce-te, întoarce-te, frate! 

riografie Românească cu totul ignară, ca şi de toţi 
vrăjmaşii Românismului. Cruciații — precum vom 
vedea — acordau însă cuvântului Grec sensul impe- 
rial de Poouatos. 

Să luăm aminte: acest cuvânt s'a aplicat exclusiv 
patrimoniului etnic al lui Constantin cel Mare — Ro- 
mânilor şi Grecilor, prin excelenţă - şi el n-a denu- 
mit niciodată popoarele Barbare stabilite în Imperiu 
- Slavi sau Bulgari — chiar dacă existenţa lor politică 
a fost recunoscută de Împăratul. 

Villehardouin, care a istorisit cu o pană muiată în 
amar înfrângerile suferite de ai săi de la loaniţiu, va 
scrie limpede că acest „Vlah” acest „rege al Vlahiei” 
era unul dintre Grecii Împăratului: „Et sachiezg que 
en cele ost od l' empereres ala, que tuit li Grieu de I' une 
part et de I' altre del Braz vindrent ă lui, et ă son coman- 
demant et ă sa volonte, et li firent fealte et homage con ă 
lor seignor, fors solement Johanis qui eres roi de Blaquie 
et de Bougrie. Et cil Johanis si ere un Blas....”4 
Accepţiunea politică pe care Villehardouin o dă cu- 
vântului Grec este, în chip evident, singura posibilă. 
Numai aşa se poate interpreta afirmaţia atât de des- 
bătută — din care străinii au tras o serie de concluzii 
mincinoase — a principesei Ana Comnena: „Vlahi, 
zice ea, sânt acei Pcouaioi - şi s'a tradus Greci etnici 
- dedaţi vieţii pastorale.” 

Şi acest text era atât de clar! 

Cuvântul însuşi de Vlah, în apariţia căruia savanții 
orbiţi de analogiile pe cari le oferea constituirea 
4. Şi să ştiţi că într-acea oștire la care merse împăratul, toți Gre- 
cii, dintr'o parte și dintr-alta a Braţului, veniră la el şi se puseră 
sub comanda şi la dispoziţia sa, şi îi făcură jurământ de credinţă 


și supunere ca unui domn al lor, în afară numai de loan, care era 
regele Vlahiei şi al Bulgariei. Şi acel loan era un Vlah. 

naţiunilor Occidentale au văzut ivirea pe lume a 
poporului Românesc, este un cuvânt străin de reali- 
tatea Românească. 

Secole întregi, acest cuvânt a fost unicul nostru nume 
în graiul străinilor, impus oficial de toate cancelari- 
ile lor şi totuşi, în limba Românească, nu l-am putut 
adopta. 

Noi n-am încetat de a ne considera Romani. 

„Vlah” este cuvântul prin care popoarele Slave au 
desemnat, în genere, pe Romanicii din calea lor. 
Prezenţa lui atât de întâmplătoare în istoriile Bizan- 
tine nu este legată de constituirea poporului Român, 
cum nu e legată prezenţa în ele a cuvântului „Nemi- 
tzes” — cuvânt prin care Slavii denumeau popoarele 
Germanice — cu naşterea poporului German. 

Când Bulgarii cari reprezentau în totalitatea lor 
nu mâna de oameni descălecaţi în Peninsulă, ci o 
viforoasă mare etnică — Slavii de Sud — au fundat 
în secolul IX un stat, caracterul imperial al aces- 
tuia n'a putut fi imprimat decât de o colaborare 
Românească. 

Titlul Roman pe care împăratul de naţiune Slavă şi-l 
acorda sieşi — ţar al Bulgarilor şi al Romanilor — nu este, 
cum au crezut istoricii, o deşertăciune: Romanii din 
acest titlu sânt Românii, aceia cari reprezentau în faţa 
tuturor principiul de existenţă a Imperiului. 
Pomenind pe străvechii autocraţi Bulgari ca pe pre- 
decesorii săi - „prisci illi nostri predecessores”* — lo- 
aniţiu le atribuie titlul Latin pe care însuşi îl poartă: 
„Imperatores totius Bulgarie et Blachie.”€ 

În alt document - în care exaltă originea sa Romană 


5. Acei străvechi înaintaşi ai noştri. 
6. Împărați ai intregii Bulgarii şi Vlahii. 

- loaniţiu aminteşte pe țarii Simeon, Petru şi Samuel 
ca pe proprii săi străbuni: „...secundum consuetidi- 
nem predecessorum meorum Imperatorum Bulgarorum 
et Blachorum, Symeonis, Petri et Samuelis, progenito- 
rum meorum ..."7 

Nu este totuşi vorba de o descendență ideală. Cro- 
nicarul German Ansbertus, care ştie că cel dintâiu 
dintre asanizi, Petru, e un Flachus, un „Dominus Fla- 
chorum,” confirmă spusele lui loaniţiu — el descinde 
din viţa regilor anteriori: „duo fratres, videlicet Petrus 
et Joannitius, de priorum regum prosapia descendetes."* 
lar Papa ştie - „din auzite” - că aceşti străbuni ai lui 
loaniţiu îşi trăgeau originea din Roma: „Nos aute, 
audito quod de nobili Urbis Romae progenitores tui ori- 
ginem traxerint... "9 

Ce legătură de sânge poate fi între „regii anteriori” 
- Bulgari, în părerea tuturor — şi acest Vlah care se 
revendică cu ardoare de la sângele şi patria sa italică: 
„A sanquinis et patrie nostre a qua descendimus!” 

E probabil — şi tema aceasta ar putea interesa istoria 
- că în vinele întâilor „împărați Bulgari” curgea un 
nobil sânge Vlah. Numele biblice pe cari le poartă, 
nume pe cari Veniamin din Tudela le relevase la 
Românii din Thessalia — „suis iudaica nomina impo- 
nunt”! — ar putea fi un alt indiciu Românesc. 

E sigur însă că imperiul Asanizilor — atribuit inte- 
gral Bulgariei de istoriografia Bulgară — a fost inte- 
7. Potrivit cu obiceiul înaintaşilor mei, împărații Bulgarilor şi ai 
Vlahilor, al lui Simeon, Petru, Samuel, strămoşii mei. 

8. Doi fraţi, adică Petru şi Ioniţă, coborîtori din spiţa regilor de 
mai înainte. 

9. De altfel, noi, auzind că strămoşii tăi îşi au originea de la ves- 
tita cetate a Romei. 


10. De la sîngele şi patria noastră de unde descindem. 
11. Pun copiilor lor nume Evreieşti. 

gral Românesc. Mărturiile istoricilor contemporani 
— în fruntea cărora e minuţiosul Nicetas Acominatos 
— sânt unanime. 

Furia iredentă a Bulgarilor îşi poate avea un argu- 
ment — singurul altminteri — în caracterul oficial 
al acestei creaţii Româneşti. loaniţiu s'a intitulat, 
într” adevăr, în scrisorile sale latine: Imperator Bulga- 
rorum et Blachorum.* 

Villehardouin, care a descris, însoţindu-le cu lungi 
strigăte de jale, faptele de arme ale acestui Român, 
l-a numit cu predilecție: „le Blas, le Blac, le roi de 
Blaquie. "E 

Am cercetat în textul lui Villehardouin frecvenţa tit- 
lurilor pe cari le poartă loaniţiu. El este numit de 18 
ori „roi de Blaquie et de Bogrie,”!* de 18 „roi de Blaqui,” 
- niciodată „roi de Bogrie.” "Ţara lui poartă invariabil 
un singur nume — România, „la Blaquie.” 

Caracterul pur formal al întâiului titlu — sub care 
se ascunde singură realitatea Românească — se des- 
prinde limpede din cronica lui Villehardouin - do- 
cumentul cel mai de preţ al epocii lui loaniţiu. 

În documentele sale Slavone, loaniţiu îşi spune 
„împărat al Bulgarilor şi Grecilor,” ceea ce nu poate 
fi decât transcripţia exactă a titlului Latin: impera- 
tor Bulgarorum et Blachorum. Cuvântul Grec are, în 
aceste documente, accepțiunea politică pe care am 
semnalat-o în textul lui Villehardouin. 

Adoptarea Slavonei ca limbă a documentelor şi a 
Bisericei s'a impus probabil Românilor ca o necesi- 
tate. Ei dominau o populaţie Slavă care avea privi- 


12. Împăratul Bulgarilor şi al Vlahilor. 
13. Valahul, Vlahul, regele Vlahiei. 
14. Regele Valahiei și al Bulgariei. 

legiul de a poseda un scris. Opera lui Methodiu şi 
Cyril a fost determinantă pentru expansiunea - pe 
tărâm cultural — a limbilor Slave. loaniţiu n'avea 
pentru limba Românilor săi — limba vie, care cu sec- 
ole înainte, în virtutea propriei sale inerţii, devenise 
ceea ce izvoarele numeau „lingua rustica Romanica” 
- un alfabet apropriat în care să transcrie diversita- 
tea sunetelor Româneşti. Scrisul Latin şi cel Bizan- 
tin nu prezentau acest dar elementar: de a fi scrisul 
unui grai viu, imediat accesibil, grai care devenise, 
în virtutea operei cyriliene, o limbă a textelor sacre. 
Cadrele oficiale, odată create, au fost transplantate 
mai târziu în Ţara Româneasca de Basarabii cari vor 
întemeia acolo, — în limitele unei străvechi autohto- 
nii Daco-Romane, întreţinute de fluxul neîntrerupt 
al vieţii populare de la Miazăzi — vulturii tradiţiei 
imperiale Romane. 

Nu pretinsa superioritate a culturii Bulgare — cul- 
tură absolut inexistentă în acel timp — ne-a îndem- 
nat, aşadar, să folosim oficial limba Slavonă, ci o 
fatalitate, am zice, naturală. Ea derivă din actul de 
oportunitate politică al Patriarhului Constantinopo- 
lei, care a făcut din graiul inform al Slavilor barbari 
- cu ajutorul operei de proselitism a lui Methodiu şi 
Cyril — o limbă scrisă, de prestigiu ecleziastic. 

Nu se poate pretinde, însă, că limba Slavonă nu şi- 
a exerciat influenţa asupra culturii Româneşti. Ei, 
dimpotrivă,- ca expresie a unei culturi paupere, fără 
nici un orizont metafizic, fără nici o tradiţie, lipsită 
de energie creatoare, — i se datorează începuturile 
atât de modeste ale culturii oficiale Româneşti. 

Cât de mari erau posibilităţile de creaţie ale sufle- 


15. Limba vulgară Romană. 

tului Românesc, faţă de formele culturii oficiale 
Slavone, se vede limpede în cultura populară — 
tezaur al unui popor înzestrat cu simţul frumuseţii 
supreme, mărturisind în operele sale tradiţiile unei 
străvechi şi complexe culturi. 

Deşi absolut străină în spirit, cultura Slavonă a im- 
pus Românilor, prin puterea tehnică a repetiţiei, o 
serie de cuvinte, de interes liturgic sau politic, cari 
constitue aproape singura mărturie a influenţei Sla- 
ve asupra realităţii Româneşti. 

Caracterul neologic al tuturor slavonismelor din 
limba Românească nu e încă un lucru acceptat. Lim- 
ba noastră a căzut de mult în cercul de atenţie al 
slaviştilor de naţiune Slavă, — profesori de reputaţie 
europeană, ca Miklosich, K6pitar, Jirecek... — cari 
în zelul lor fanatic pentru cauza slavismului inte- 
gral au tras din studiul limbii Româneşti o serie de 
false concluzii. Acestea, la noi, au fost aplaudate de 
mulţimea equivocă a linguiştilor ludei. 

Adevărul e că nici una din formele graiului Româ- 
nesc n'a cunoscut pecetiea Slavă. Morfologia ca şi 
sintaxa lui sânt integral Latine. Nici unul din cu- 
vintele Slave pe cari le-am adoptat n'a suferit în fo- 
netismul său acele transformări, pe cari, în cursul 
unei evoluţii milenare, le-au suferit cuvintele Lati- 
ne. Slavismele au rămas intacte, demonstrând, în 
acest chip, lipsa lor de participaţie în fluxul organic 
al vieţii Româneşti. 

Un slavist — Român de astă dată, profesorul Bărbu- 
lescu — a demonstrat admirabil în cartea sa despre 
individualitatea limbii Române că transformările 
unor cuvinte vechi - Slave din această limbă - trans- 
formări pe cari se întemeia pretinsa influenţă Bul- 

gară — nu sânt deloc produse ale unui fonetism 
Românesc, Thraco-Latin, ci aparţin întru totul fone- 
tismului limbii vechi - Slave. 

Fântânile noastre originare sânt pure de orice flux 
Slavon. 

În schimb, se ştie destul de puţin despre influenţa 
radicală pe care un popor de cea mai veche cultură, 
de mândră descendență Romană, depozitar al unei 
tradiţii de autoritate unice în lume, a exercitat-o cu 
siguranţă asupra unor puhoaie umane, revărsate 
— precum spune Cantemir - „din cea mai din fund a 
Crivăţului varvarime.” 

Cercetări de această natură — întreprinse departe 
de marea fascinaţie a slaviştilor iredenţi — vor duce 
desigur la afirmarea acelor adevăruri Româneşti pe 
cari toate mărturiile istorice le impun cu o putere 
elementară. 

Fenomenul comunităţii de cultură a popoarelor Pe- 
ninsulei — din care doar cel Românesc posedă ga- 
ranţiile unui trecut milenar pe pământul ei — n'a in- 
timidat pe fanaticii slavismului. Ei au putut pretinde 
— şi o ignară etnologie Românească s'a înclinat — la 
caracterul original-Slav al acestei culturi. Pe pămân- 
tul în care marii rapsozi ai Thraciei au făcut pietrele 
sensibile, şi animalele docile Cântecului, pe pămân- 
tul unor tradiţii de spriritualitate fără seamăn în Eu- 
ropa, au venit Slavii, aşadar, şi au inventat lyra? 

Sau — ce e mai straniu — Bulgarii se declară, pre- 
tutindeni, ca fiind ei înşişi aceşti Thraci. Dar conti- 
nuitatea Thracismului nu e posibilă decât sub forma 
Romană. Numai Românii pot fi titularii ei. Penin- 
sula era perfect romanizată la descălecarea Slavilor 
sau la aceea a hoardei lui Asparuh. 

Românii n'au cunoscut, aşadar, ca naţiunile Roma- 
nice Occidentale, influenţa sângelui Barbar. 
Născuţi în spiritul instituţiilor Romei, ei s'au mani- 
festat implacabil ca Romani. Misiunea imperială 
conferită Românilor implică în mod necesar conşti- 
inţa descendenţei Romane. 

O tristă şcoală de istorie Românească a putut în- 
văţa că întâii cronicari ai Moldovei sânt acei cari 
au deşteptat, dintr'un somn letargic, conştiinţa Ro- 
manităţii Româneşti. Între multiplele infamii — de 
model Occidental — practicate de această şcoală 
— era şi aceasta: Cum a putut conserva acest popor 
conştiinţa Romană, când alte popoare Romanice, 
mult mai fericite, au pierdut-o? 

Textele — de n'ar fi decât ele — sânt de o eloquenţă 
fără seamăn. 

Ioannes Cinnamus, biograful împăratului Manuel 
Comnenul, cita, în secolul XII, despre Vlahi propria 
lor afirmaţie. „Ei spun - zice Cinnamus -— că sânt 
veniţi de demult din Italia... ” 

În secolul XIII, Papa Ioaniţiu III atestă şi el că 
poporul Românesc afirmă o descendență Romană. 
„Populus tere tue — scrie el împăratului loaniţiu — qui 
de sanguine Romanorum asserit descendisse” - „Poporul 
țării tale care pretinde că se trage din sângele Roman.” 
Francesco della Valle, în relaţiile sale asupra dru- 
mului pe care l-a străbătut prin Ţara Românească, 
înseamnă -— sântem în al XVI-lea secol, şi cel dintâiu 
cronicar al Moldovei nu se născuse încă: „Si diman- 
dono in lingua loro Romei perche dicono esser venuti an- 
ticamente da Roma” - „...se cheamă în limba lor Români, 
deoarece spun că au venit în vechime din Roma.” 
Aceeaşi afirmaţie o culege, de astă dată de la umili 

păstori din Transilvania, în acelaş timp, Giovanan- 
drea Gromo -— cel atât de puţin înclinat către ei, ostil 
naţiunii Valahe: „Si tengono discesi da colonie Roma- 
ne.” - „Spun că se trag din colonii Romane...” 

Şi, în drumul pe care-l străbate în Moldova, Pierre 
Lescalopier, care-şi dărui atributul de „Parisien,” 
culege din acest al treilea principat Românesc, şi în 
acelaş secol, aceeaş afirmaţie invariabilă: „Ceux du 
pays se disent vrays successeurs des Romains” — „Spun 
că sânt adevăraţi descendenți ai Romanilor.” 

Şi în zilele invaziei care avea să-l ducă pe străluci- 
tul tron al lui Ştefan, pe care va cunoaşte însă lacri- 
mile amare ale înfrângerii în proclamația pe care o 
adresa moldovenilor: „Valenti homeni et gente bellico- 
sa, discesi dali valorosi Romani quali hano fatto tremer 
il mondo,"!* Despot le cerea o luptă aprigă asupra 
Păgânilor, cu o neîncetată vărsare a sângelui lor. Şi 
încheia: şi aşa vom face cunoscuţi lumii întregi pe 
adevărații Romani şi născuţi dintr înşii şi numele 
nostru va fi nemuritor. „Et a questo se faremo cogno- 
scer a tutto îl mondo li veri Romani et discesi da queli, et 
il nome nostro sara immortale.”!” 

Când, aşadar, cu dorul de a deştepta în suflete icoa- 
na bărbăţiei din trecut, întâii cronicari ai Moldovei 
evocau descendența Romană a poporului Românesc, 
ei nu făceau decât să transcrie cea dintâiu, cea mai 
elementară — sfânta banalitate a naţiei lor. 


16. Oameni curajoși și neam războinic, urmași ai puternicilor 
Romani care au făcut să tremure lumea. 

17. Și, de aici, dacă vom face cunoscuţi întregii lumi pe adevărații 
Romani, și pe urmașii acestora, atunci și numele nostru va fi 
nemuritor. 

LEGEA ROMÂNEASCĂ 


Numele Roman, sentimentul tradiţiei legitime a Ro- 
mei, acestea au implicat pentru Români şi conştiin- 
ţa esenţial Romană, a distincţiei dintre ei şi restul 
lumii. 

Orbis Romanus era, prin excelenţă Lumea — în sensul 
ei luminos, de univers al legilor civile, cunoscând o 
admirabilă ierarhie de funcțiuni, în fruntea căreia, 
alături de zei şi zeu el însuşi, se afla Împăratul. Din- 
colo de această lume se întindea, ca o negaţie a ei, 
noaptea primordială a Barbariei. 

Caracterul ecumenic al Imperiului derivă din con- 
ştiinţa că el singur întruchipează lumea, că o în- 
tindere a lui înseamnă, de fapt, o victorie a lumii 
asupra negaţiei sale, o înfrângere legitimă a întune- 
ricului... 

Distincția „Roma şi Barbarii” manifestă desigur 
conştiinţa unei mari energii politice pacificatorii, 
- sensul Păcii Romane, — şi sentimental privilegiului 
Roman, sensul lui civis Romanus, dar, mai ales, sen- 
timentul creaţiunii sacre a Romei, natura augustă, 
impregnată de har, a statului Roman. 

În cetatea de scaun a lui Constantin cel Mare, îm- 
păratul Roman, de religie Creştină, nu renunţă la 
nici unul din atributele sacre pe cari, în virtutea 
unei religii de caracter politic, Roma păgână i le 
conferise mai demult. Reunind în persoana sa au- 
toritatea sacră a Romei şi funcțiunea pontificatu- 
lui Roman, împăratul s'a considerat neîntrerupt 

- şi sub augurii nouei religii — o făptură divină pe 
pământ. 

La Ravenna, în refracția minerală a mozaicului, Jus- 
tinian, hieratic, în lung vestmânt imperial, poartă în 
jurul frunţii aureola Sfinţilor. EI este, ca şi predeceso- 
rii săi Romani, o persoană divină, „divus imperator” 
şi tot cee al lui şi toate faptele sale sânt divine. El face 
parte, încă de pe pământ, din Biserica biruitoare. 
Împlântând Roma în centrul lumii Thracice, Con- 
stantin cel Mare o aşezase nu numai pe un pământ 
profund Creştin, dar în adierea unui spirit de mis- 
ticitate, a unui mare dor de absolut. 

În persoana împăratului de naştere Thracică s'a cu- 
nunat, cu atributele autorităţii de stat, şi sensul unui 
pontificat mai înalt decât al Romei: al zeului pe care 
Geţii — fruntea popoarelor Thracice — îl venerau sub 
numele „Zalmoxis.” Dio Chrysostomus ştia că regele 
Dac reunea uneori funcţia sa cu aceea de preot: „et 
rex illis et pontifex ob suam peritiam habebatur. "5 

În marile ambiţii Creştine ale lui Constantin cel Mare, 
geniul practic al Romei este nespus de viu. El adună 
sinoade şi impune episcopi, el decide în lucrurile 
Domnului, ca vicarul Lui pe pământ. Justinian nici 
el nu va proceda altminteri. Dar tot ce era centurion 
Roman în predecesorii săi e preot într'însul. Sen- 
timentul de fiecare pas al Nevăzutului, înfiorarea 
înaintea lui Dumnezeu, conştiinţa sacerdoţiului... 
Justinian va ridica pe împăratul-arhiereu, pe „cel 
asemeni Apostolilor,” IOOTTO0TEA0S - cum l-au con- 
sacrat canoanele — la cea mai înaltă expresie. Se 
manifestă în el sufletul Thracului mistic. Imperiul 


18. lar la ei regele era considerat şi preot, datorită priceperii 
sale. 

întreg — res Romana — capătă reflexul de idealitate al 
concepţiei Creştine. El e un lucru al Domnului, un 
fapt de ordin extratemporal: Res Romana Dei est... 
Concepţia aceasta va duce mai târziu până la strania 
rătăcire că Imperiul n'are nevoie de arme, că Îngerii 
luptă pentru el. 

lisus Pantocratorul, lisus în cea mai solemnă expre- 
sie a divinității Sale, poartă în palme atributele pu- 
terii Romane. Ceea ce se întinde dincolo de lumea 
Creştină, negația Imperiului, nu există în spirit. 
Aceasta e concepţia pe care a mărturisit-o Bizanțul, 
în faţa Catolicismului Roman. Desprinsă de Barbari 
din corpul lumii imperiale, Roma Sfântului Petru, 
— cu episcopii ei superbi, ostili împăratului — înce- 
puse a fi negația Romei. În Imperiu, împăratul e 
preot. Schisma e o formă de uzurpaţie. Contestând 
împăratului dreptul de a decide în lucrurile Domnu- 
lui, Papii şi-au arogat dreptul de a decide în lucruri- 
le lumii. Ecumenicitatea s'a retras atunci în limitele 
lumii de dreaptă credinţă, în limitele Ortodoxiei. 

În limitele acestei lumi au existat secesiuni nume- 
roase, împăratul din Cetatea de scaun a fost dese- 
ori contestat, şi s'au creat state în afara autorităţii 
sale. Dar aceste state au conservat intact caracterul 
originar Roman, au fost creaţiuni imperiale — nu de 
model imperial ca imperiul barbar al lui Carol cel 
Mare — ci generate de focarele de energie Romană 
ale lumii de atunci, de Români. 

Creaţiunile politice, ivite pe urmele despoţilor Ser- 
biei şi ale autocraţilor Bulgari s'au putut ridica, aşa- 
dar, la treapta imperială în măsura în care la temelia 
lor erau Românii. Titlul imperial Roman pe care-l 


19. Imperiul Roman este al lui Dumnezeu. 

purtau capii acestor creaţiuni Romane — am demon- 
strat aceasta — nu era o deşartă aroganță, ci mărturia 
unei colaborări cu aceia în mâinile cărora Constan- 
tin cel Mare aşezase dreptul de a crea pe împărați. 
Cuvântul „împărat,” de strictă descendență Ro- 
mană, care se ridică în sufletele noastre cu lumea 
fermecată a legendelor, dezvălue caracterul esenţial 
Românesc al persoanei imperiale. Figura legendară 
a împăratului, atmosfera de bunătate familiară, de 
cucernicie, de bărbăţie, în care e învăluit, relevă pro- 
funda comunitate a poporului, din mijlocul căruia 
se înălța fruntea pururi augustă a Cesarilor. 

Pentru Români, celelalte creaţiuni de stat, oricât de 
întinse ar fi fost, nu erau decât crăii. Cuvântul derivă 
de la numele lui Carol cel Mare, creatorul unui im- 
periu care — fără transmisiune legitimă, fără nucleul 
de energie Romană - era în ochii lor o ficţiune. 
Valoarea morală a unei creaţiuni imperiale Româ- 
neşti izvora din însăşi conştiinţa posesiunii legitime 
a numelui şi a tradiţiei Romane. Valoarea politică a 
unei atari creaţiuni era nespus de mare. Înfrângeri- 
le suferite de împăratul Latin al Constantinopolei, 
moartea lui în robia lui loaniţiu, legăturile de fami- 
lie pe cari împărații Latini al Constantinopolei le-au 
creat cu casa Asanizilor, toate acestea o spun destul 
de limpede. 

Villehardouin recunoaşte în loaniţiu un rege foarte 
puternic: „roi s'en ere faiz riche... Mult fus riches et 
posteis l'avoir..."% Nicetas Acominatos descrie cum- 
plitele sale unelte de luptă, folosite la Serres — arme 
noui, mărturisind o tehnică originală, superioară 


20. Regele a fost bogat... A fost foarte bogat și îmbelșugat în 
arme. 

celei a Latinilor — şi aminteşte cu emoție oastea lui 
Ioaniţiu la asediul Varnei: „oaste foarte multă şi 
leită în zale...” 

Aceste imperii, de tradiţie Romană, în cari împărații 
rivali exercitau o autoritate continuă asupra Biseri- 
cii, n'au dus totuşi în sânul ei la secesiune, la schis- 
mă. Biserici autocefale, în cari un împărat face legea, 
erau totuşi unitare în spirit, participau la ecumenici- 
tate, în limitele lumii de dreaptă credinţă... 

O explicaţie posibilă — pe lângă aceea a marii fasci- 
naţii pe care o exercita doctrina Creştină în fine con- 
stituită — e şi aceea a prezenţei, în toate, a elementului 
fundamental Roman, a Românităţii noastre solidare. 
Românii numesc într'adevăr religia lor cu acest 
nume semnificativ „legea Românească.” Ei au re- 
dus noţiunea legăturii mistice dintre ei şi Dumne- 
zeu — religia — la noţiunea mai viguroasă, mai pla- 
stică, prin excelenţă Romană a legii. Legea, de interes 
esenţial politic exprimă pentru ei, acum, religia de 
interes esenţial politic. În acest înţeles, religia este 
legea fundamentală a statului, raţiunea lui de exis- 
tenţă, principiul lui de autoritate în lume. 

Legea aceasta este Românească. În această expresie 
străbate — credem noi — şi conştiinţa marei contri- 
buţii a poporului nostru la mărturisirea ei în lume 
— marele număr de martiri originari de pe pământul 
Thracic — dar, mai mult, conştiinţa că ea se întinde 
în limita creaţiei Romane. „Românesc” are deci înţe- 
lesul ecumenic al cuvântului „Roman,” valoarea lui 
politic-religioasă. Aşa se explică mărinimia voevo- 
dală, pe tot întinsul Răsăritului Ortodox, daruri şi 
ctitorii semănate pretutindeni din conştiinţa datoriei 
Româneşti, din vocaţie pentru „legea Românească.” 

Voevozii nu mai poartă titlul imperial, dar în nume- 
le lor de domni străbate un echo puternic din titlul 
imperial Roman: dominus noster imperator.? Pe zidu- 
rile ctitoriilor domneşti ei pot fi văzuţi, în lung strai 
împărătesc, purtând pe cap înflorita cunună a Com- 
nenilor, a Paleologilor. Ei sânt preoţi şi împărați. În 
ei e pururi vie conştiinţa de stat Romană. Mirul care 
face un domn face din acelaşi om un preot. Investit 
cu putere harică, el are treapta unui arhiereu, a unui 
1OOXTTOOTOAOS. 

Caracterul eligios al funcţiei voevodale e limpede în 
istoria noastră. Cineva ca să fie domn, cată să fie, ca 
şi preotul, nevătămat la trup, mândru la înfăţişare. 
Un Joldea nu se poate confirma în scaun, pentru 
simplul motiv că e slut. Petru Şchiopul avea un de- 
fect abia perceptibil... 

Cine e uns domn, îşi schimbă numele. El pierde, ca 
şi monahii, statutul său de mirean. Numele dom- 
nesc e acela de loan, nume de adânc răsunet mistic: 
Io, în grafia Slavonă. Pe lângă acest nume, Domnul 
păstrează în genere numele său, deşi nu rareori şi pe 
acesta şi-l schimbă. Petru Stolnicul îşi va lua ca domn 
numele imperial de Alexandru. lomşa şi Răzvan se 
vor numi, domneşte, cu numele lui Ştefan cel Mare. 
Iacov Despotul se va numi loan. Şi Lupu Vornicul 
va adopta numele împăratului legislator Vasile. 
Voevozi — ca acel turburător Radu Mihnea, ale cărui 
visuri domneşti sânt frumoase ca ale lui Despot - au 
luat parte ca arhierei la consacrarea unor ctitorii ale 
lor, au exercitat de fapt funcţia lor sacerdotală. 
Conştiinţa sacerdoţiului şi sensul religios al domniei 
Româneşti au fost exprimate admirabil de Ştefan cel 


21. Domnul nostru, împăratul. 

Mare. El este acela care impune oştirii sale — înaintea 
marilor încercări — rugă şi post, veghe desăvârşită a 
sufletului, religioasă purificare în vederea biruinţei. 
Învingător, el respinge orice laudă. Prinosul şi slava 
se cuvin numai lui Hristos. 

Şi când e să ia pana, el scrie cuvinte cari par a fi 
ritmate de un suflu divin: „Auzind şi văzând noi 
aceasta — scrie Ştefan după lupta de la Podul Înalt 
- am luat sabia în mână şi cu ajutorul Domnului 
Dumnezeului nostru atotputernic am mers asupra 
vrăjmaşilor Creştinătăţii, i-am frânt şi i-am călcat 
în picioare şi pe toţi i-am trecut sub ascuţişul sa- 
biei noastre, pentru care lucru lăudat fie Domnul 
Dumnezeu.” 

Se întâmplă însă ca şi Ştefan să fie înfrânt şi iată-l 
scriind către principii Creştini — aceasta după ziua 
de la Valea Albă, când a pierit floarea oştirii moldo- 
vene: „Eu şi curtea mea am făcut ce am putut şi 
s'a întâmplat ce vam spus. Ceea ce cred că a fost 
voia lui Dumnezeu, ca să mă pedepsească pentru 
păcatele mele. Şi lăudat să fie numele lui.” 
Magnifică expresie a sufletului acesta în contact viu 
cu Divinul, infinit în înţelegerea pe care o are a ros- 
turilor lumii a doua zi după cea mai cruntă dramă 
din existenţa sa - şi din existenţa Moldovei. 

Pe un părete de la Mânăstirea Voroneţ, Ştefan Ctito- 
rul a fost închipuit de pictor într'o imagine nespusă. 
El e în genunchi, purtând în palme graţiosul său dar 
- splendidul chivot al Voroneţului - şi lângă el, în- 
conjurîndu-i umărul cu braţul drept — într'un gest 
de nesfârşită prietenie — Sfântul Gheorghie, Sfântul 
Thracic, Sfântul victoriilor, îl presintă Pantocratoru- 
lui, lui lisus Împărat al Lumii. 

E aici, în prietenia aceasta cu Sfântul viforos al lup- 
telor, un reflex al gloriei imperiale. 

Lupta cu Turcul păgân intra în sentimental misiu- 
nii sale. Ştefan era ca şi Mircea cel Bătrân, care în 
tractatul de alianţă încheiat cu Sigismund, regele 
Ungariei, numea pe Turci specialissimos suos hostes, 
vrăjmaşii săi cu totul speciali, ca şi loan Corvinul, 
în care apare însă şi o faţă nouă papistaşă de condo- 
ttier, pătruns de ideea Creştină, de ideea de apărare 
a patrimoniului sacru al lumii — de conştiinţa ecu- 
menicităţii. 

Această conştiinţă n'a dispărut sub loviturile Tur- 
cului. Când Poarta a îngenuncheat pe Domni, auto- 
ritatea lor spirituală în lumea Ortodoxă - printr'o 
graţie divină — a sporit. 

După ce, în multă umilinţă, în Palatul Padişahilor, 
domnul Român săruta în semn de supunere mâna 
temutului Turc, o imensă răscumpărare îl aştepta. 
Din tristeţea acelei decăderi, din acel străfund de 
umilinţă, un gest mistic ridica pe domn la cea mai 
înaltă demnitate. Într'adevăr, în pragul Patriarhiei 
de Constantinopole, Patriarhul îl aştepta. Coruri- 
le începeau să intone imnul de încoronare a îm- 
păraţilor şi domnul Român era uns după datinile 
imperiale. În el moştenirile Bizanțului — şi cea Ro- 
mânească şi cea Greacă — se împleteau sub binecu- 
vântarea Bisericii. Nimic nu mai lipsea autorităţii 
sale spirituale. 

În catedrală şi până pe străzile Constantinopolei, 
domnul Român era salutat cu aclamaţiile datorate 
Împăratului, cu străvechile moMuxpovia. 

Şi au fost domni cari ca Petru Cercel au adus alaiu- 
lui lor toate atributele măririi: călări muiaţi în aur şi 

argint, aur aruncat pe drumuri ca în timpul slavei 
Bizantine. 

Întreg Răsăritul Ortodox i-a considerat drept capi ai 
lumii. La curţile lor veneau patriarhii ecumenici, se 
convocau sinoadele. 

În slava unei zile, ca aceea a Mânăstirii Argeşului 
s'au putut vedea la Curtea de Argeş, întruniţi, pa- 
triarhi, mitropoliți, episcopi şi ecumeni veniţi de la 
marginile lumii. Pentru prestigiul Domnilor, pentru 
confirmarea autorităţii lor până în Siria şi în Liban, 
în Armenia şi în insulele egeice, unde numele lor 
era pomenit ca al împăratului de odinioară, ne în- 
chipuim ce tezaure Româneşti s'au revărsat. 
Aproape simultan cu această reintegrare mistică 
a domnilor în patrimoniul Romanităţii noastre, se 
petrece un fenomen al cărui sens prodigios n'a fost 
descifrat până acum: limba Românească ia locul 
Slavonei în textele sacre, în cărţile de ritual, şi — ceea 
ce e unic pentru o limbă vie — în celebrarea oficiului 
divin. Se precipită în limba Românească, aşadar, ca- 
racterul ei originar ecumenic. Ca şi limba Latină pe 
care o întruchipează integral, ea este o limbă litur- 
gică, înţeleasă în ceruri. 

Ortodoxia îi recunoaşte virtuțile sacre, şi când epis- 
copul Ortodox al Transilvaniei va semna actul de 
uniune cu Biserica Romei, Papa însuşi o va recu- 
noaşte ca limbă de cult. 

Este — mi se pare - singurul exemplu al unei limbi vii 
care se ridică pe această treaptă — exemplu al unui 
privilegiu divin care poate fi obiect de profundă 
meditaţie. 

Odată cu aceste mărturii ale harului, conştiinţa mi- 
siunii Româneşti în lume a sporit. Domnii noştri 

îşi manifestă voinţa de a se afirma ca împărați ecu- 
menici, de a ridica asupra Constantinopolei marea 
lumină a Crucii... 

Viziunea Constantinopolei a început să-i bântuie. 
Cel dintâiu care ne-a lăsat mărturia ei a fost acel 
tragic Despot Vodă, asupra căruia s'a abătut însă, 
de când cu drama lui Alecsandri, o urgie de roman- 
tism. El e acela care visase — ne spune un contempo- 
ran — trei îngeri oferindu-i trei coroane: a Moldovei, 
a Transilvaniei şi a Ţării Româneşti. 

Străbate în această imagine ceva din candoarea unei 
picturi Italiene, dar şi instinctul nespus de puternic 
al solidarităţii Daciei. De aceea n'aş putea crede prea 
uşor ipoteza admisă azi de istorici a descendenţei 
lui Despot cu totul străine de sângele Românesc. 
Un om care aleargă aici de la marginile Apusului, 
chemat ca de o vocaţie fără seamăn, care arde de 
dor să unifice Dacia, care dă Moldovei o Academie, 
o armată, ridică cetăţi, nu poate fi un copil al nimă- 
nui, mânat doar de miragiul aventurii. Dacă vom 
adăuga la aceasta că se pretindea, cu ultima energie, 
descendent din Ştefan cel Mare, că vorbia în cuvin- 
te inspirate despre originea Romană a poporului 
său, că-i atribuia misiunea de a reface Imperiul, în- 
verşunarea asupra lui a oamenilor de ştiinţă pare 
stranie. 

Într'adevăr, iată pe Despot scriind boierilor săi, în 
Februarie 1562: „Sper ca în scurt timp să cuceresc 
locurile Moldovei mele pe cari le are Păgînul, adică 
țărmul Dunării şi, nu numai acela, ci şi Ţara Româ- 
nească şi Grecia. Şi nu ne îndoim de ajutorul tuturor 
principilor creştini pe mare şi pe uscat asupra vrăj- 
maşului comun, şi într'una cu mila lui Domnului, 

vom avea biruinţă asupră-le şi neîncetată vărsare a 
sângelui lor...” 

Mihai va visa şi el restauraţia Imperiului. Sabia lui 
fascinase întreaga Creştinătate din Peninsulă. Mi- 
tropolitul Tîrnovei îi promitea legiuni de Creştini. 
Totul părea aproape de împlinire. Şi visul acesta 
căzu. 

În secolul XVII se întâlnesc — spre durerea Româ- 
nismului — trei principi ambiţioşi ale căror veleităţi 
imperialiste se loveau una de alta: Matei Basarab 
al Ţării Româneşti, Georgie Racoţ al Transilvaniei 
şi, mai presus de ei, Vasile Lupu, cel care-şi luase 
ca domn numele imperial de Vasile şi despre care 
Miron Costin, cu iscusita lui pană, scria: „Nu-l încă- 
pea Moldova, ca pe un om cu hirea înaltă şi împără- 
tească, mai mult decât domnească.” 

Tot atunci avea să-şi consume nostalgiile imperiale 
ilustrul descendent al împăraţilor Cantacuzini — de 
viţă Thracică - şi al sângelui băsărăbesc: Şerban 
Cantacuzino. 

În linia marei tradiţii Româneşti — considerându-se, 
ca şi predecesorii lor, capi politici ai lumii Ortodoxe 
şi, în acest înţeles, împărați şi descendenţi de îm- 
păraţi pe tronurile Ţării Româneşti şi Moldovei — 
Fanarioţii vor urmări cu toată ardoarea visul impe- 
rial. Aproape toţi au fost magnetizaţi de dânsul. 
Alexandru Mavrocordat, Matei Ghica, Constantin 
Ipsilante, au pus la cale planuri de amănunt. Un alt 
Ipsilante, Alexandru, fiul unui domn al Ţării şi al 
unei Văcărescu avea să încerce în acel proiect fan- 
tastic al Eteriei împlinirea lui. 

Alexandru Ipsilante a expiat, în ruină, vina de a se 
fi supus atunci — poate fără voia lui — nu ideii ecu- 

menice, de esenţă religioasă, a Imperiului, ci ideii 
naţionale Greceşti. 

În aer erau încă salvele retorice ale Revoluţiei Fran- 
ceze. Naționalismul laic începea. Sub influenţa lui, 
domnia Românească îşi va pierde patrimoniul ei de 
mari tradiţii. 

Ruina tradiţiei Romane, negația statutului ecume- 
nic Ortodox, batjocorirea unei culturi milenare — sin- 
gurele proprii geniului naţiei noastre — prin adop- 
tarea unor triste simulacre din Apus, toate acestea 
au început atunci. Era liberalismul născând al lui 
Gheorghe Lazăr, al lui Tudor, al Cărvunarilor... 

LIBERTATEA ROMÂNEASCĂ 


Perpetuând tradiţiile pastorale ale Thracilor, pe 
urmele cărora ei apar ca un popor prin excelenţă 
pastoral — şi aşa de mult identificaţi păstoriei încât 
în numele lor etnic, principesa Ana Comnena 
recunoaştea, în secolul XII, titlul îndeletnicirii de 
păstor — Românii au ilustrat, în cursul lungii lor is- 
torii, concepţia de libertate pastorală. 

Singur, între ceruri şi văi, imobilizat pe creste, dom- 
ninând un larg amfiteatru de coline, ori străbătând 
singur, în urma turmei sale, drumuri lungi, asaltat 
de pericole, învăţat a înfrunta, a lupta şi a domni, 
păstorul Thrac şi-a făurit un suflet de un sălbatec 
individualism. 

Întreg poporul Thracic, poporul de geniu al lumii 
vechi, —- popor din sânul căruia au răsărit, iluminaţi, 
poeţii şi eroii cei mai mari — a pătimit nespus de 
pe urma lipsei de unitate, a lipsei de coheziune, a 
incapacității de a se supune cuiva — corolarul acestei 
concepţii de libertate pastorală, fructul acestui indi- 
vidualism atât de ferm. 

Herodot exprimase, în aurora istoriei lumii, ca un 
caracter specific acestui popor, faptul că el nu se 
lasă guvernat: „Dacă ar avea un singur rege — spu- 
nea el — ar fi de neînvins,” şi adăuga: „şi cei mai 
puternici dintre toate popoarele.” Herodot a intuit 
admirabil damnaţia pe care o purta — ca un revers al 
unor însuşiri de geniu — individualismul păstorului 
Thrac. 

În lira lui Orpheu, lira care palpită plină de freamăt, 
peste creştetul tuturor munţilor Thraciei, se expri- 
ma în exaltarea omului singur, a geniului-rege, - 
sentimentul confuziei în lume, al participării la ma- 
rele tot. Dionysos Unanimul se năştea din pathosul 
omului singur... 

Când pe urmele păstorului Thrac - şi născut 
dintr'însul — va trece păstorul de limbă Latină, 
acesta va fi şi el tributar aceleiaşi concepţii. „Ullus 


rex eos domare potest”? 


va scrie despre Românii din 
Thessalia, în secolul XII, rabinul rătăcitor Veniamin 
din Tudela: „Nici un rege nu-i poate stăpâni.” Sânt 
aidoma cuvintelor rostite de Herodot cu 1600 de 
ani în urmă. În secolul XIV, istoriograful Bizantin 
loan Cantacuzenul va scrie despre ei lapidar: Sânt 
aBooieuroi- sânt „fără rege” sau „nu pot suferi un 
rege.” 

Vlahiile lor, cari se vor consolida în state puternice la 
Miazănoapte, pe teritoriul Dacic, ne vor oferi, în cur- 
sul istoriei lor, exemple numeroase de nesupunere. E 
un loc comun la cei cari au scris despre ele, mărturia 
uşurinţei cu cari Vlahii schimbă pe domni. 
Constituiţi cum sânt în statele lor, solidari în virtu- 
tea unei tradiţii de domnie Romană, Românii aceştia 
vor manifesta în toate actele lor aceeaşi concepţie de 
libertate. Ei vor crea state, ca scuturi de apărare a 
fiinţei naţionale. Pentru statele lor, ei vor lupta — în 
strictă tradiţie Thracică — fără teamă de moarte. 

În afara tributului lor de sânge, ei înţeleg să mai dea 
statului lor ceva: darea, impozitul pe care concepţia 
imperială a lui Justinian îl învestmântase demult 
în prestigiile unei contribuţii de caracter sacru. Im- 


22. Vreun rege îi poate supune. 

pozitul acesta ţăranul îl împlineşte şi azi, în virtutea 
unei tradiţii milenare. În concepţia lui, acesta este 
tributul pe care-l datorează statului, pentru ca aces- 
ta, constituit în virtutea unor raţiuni divine, să nu se 
amestece în existenţa lui. 

Românul fereşte, în acest chip, de orice atingere din 
afară, cercul prodigios al singurătăţii sale. 

Rostul acestui impozit, care decurge în Apus din 
concepţia contractului social, din stricta interpreta- 
re a formulei do ut des,** nu este să acorde oameni- 
lor, ca în Apus, o seamă de beneficii civile, drumuri 
şi spitale, catedrale sau academii, ci este acela de a 
prezerva de orice imixtiune un patrimoniu de liber- 
tate sacră. 

Chiar în alte forme de dependenţă socială, în legătu- 
rile dintre boieri şi şerbi, în „dijma” - „decima” de 
tradiţie Romană - sau în „darea oilor,” „quinqua- 
gessima ovium,” persistă formulele aceluiaşi indi- 
vidualism. Omul e liber după ce a dat un tribut. 
Sânt forme ale străvechiului colonat Roman, forme 
pe cari vicisitudini tot mai triste le vor reduce la sta- 
rea de şerbie. 

Această vocaţie pentru libertatea de a fi singur, — re- 
vers al setei de contemplaţie, al simțului frumuseţii 
supreme, al idealismului atât de proprii geniului 
acestui popor — este aceea care a determinat carac- 
terul profund conservator al istoriei Româneşti. 
Lupta pentru libertate la poporul Românesc este 
cu totul altceva decât aceea care, în Apus, tindea a 
smulge statului de autoritate o „magna charta,” o 
mare carte a libertăţilor civile. 

Românii aspiră nu numai la un minimum de in- 


23. Îţi dau ca să îmi dai. 

gerinţă a statului în existenţa lor, ci ei tind în chip 
natural să se desintereseze de viaţa statului. 

Toată aparatura constituţiilor din Apus, prin cari 
antenele democraţiei, vigilenţa populară, tind să 
verifice în orice detaliu organismul complicat al sta- 
tului, prin cari, în virtutea unor deconturi infinite- 
simale, voinţa colectivă e chemată să se manifeste 
în conducerea lucrului public, — aceasta e străină de 
Român. 

Individualismul său îl face ostil acestei participări 
la o viaţă comună - la viaţa contractuală a unui 
burg — expresie a concepţiei Apusene cantitative. 
Concepţia unui om-valoare, infinit incompatibil co- 
munismului, e proprie individualismului său. 

În cursul vieţii lor sociale, Românii au luptat nu 
pentru a cuceri libertatea — cucerire care constitue 
caracterul pregnant al evoluţiei societăţii Apusene 
— ci pentru a-şi apăra libertatea. 

Ceea ce s'a numit „revoluţie” la Români era, de 
fapt, în toate împrejurările, opoziţia violentă la o 
revoluţie interioară, practicată de alţii, care aducea 
o atingere gravă libertăţii Româneşti. Acţiunea Ro- 
mânilor a învestmântat, totdeauna, un caracter pro- 
fund conservator. 

Întâia revoluţie Românească semnalată de istorie 
e aceea care ridica, în 1066, pe Românii din Thes- 
salia împotriva exacţiunilor împăratului Constan- 
tin Duca. Imperiul, anarhizat de Barbari, ajunsese 
într'o stare de mendicitate continuă. Dările impu- 
se Thessaliei limitau tot mai mult cercul libertăţii 
Româneşti. 

Românii din Haemus, fraţii Petru şi Asan sânt cei cari 
vor înălța, a doua oară, în 1185, în cerul Bizanțului 

străbun, o flamură de libertate Românească. Îm- 
păratul Isaac Anghel asuprea acum pe acei din 
cari se înălţaseră Comnenii. El asimila pe Românii 
creatori de imperiu cu vestigiile Bulgare. El impu- 
nea Românilor statutul pe care, cu un secol înainte, 
Bulgaroctonul îl impunea Bulgarilor. 

De atunci, revoluțiile Româneşti s-au localizat în 
Transilvania. Ele au fost, începând din secolul XV, 
reacţiuni la revoluţia practicată de Unguri în sta- 
tutul acestui principat. Românii se bucurau, ab an- 
tiguo”, alături de celelalte naţiuni transilvane, de 
drepturile lor în stat — drepturi cari garantau sta- 
tutul lor de libertate colonară, de veche tradiţie Ro- 
mană. În 1291, regele Andreiu III convoca la Alba 
Iulia, în aceşti termini, pe reprezentanţii Ţării lega- 
le: „cum nos universis Nobilibus, Saxonibus, Siculis et 
Olachis."* Şi sântem în drept să vedem în această 
formulă precedenţa Valahilor, întrucât, în acele tim- 
puri, ei figurau, numeroşi, şi în tagma nobiliară. 
Usurpaţia drepturilor Româneşti începută încă din 
acele timpuri s'a putut petrece, probabil, şi graţie in- 
dolenţei Româneşti native pentru lucrurile statului. 
Ea se pronunţase în aşa măsură împotriva dreptului 
natural, încât în 1437 — anul nefast al adunării de la 
Căpâlna, care va smulge Românilor privilegiile lor 
în stat — o diplomă regală care-i chema, alături de 
Unguri, la adunare — „Universitas regnicolarum tam 
Hungarorum quam Valachorum — se credea în drept 
să amintească motivele binecuvântate pentru care 


24. Din vechime. 

25. Cu noi, totalitatea nobililor, a Saşilor, Secuilor şi Valahilor. 
26. Totalitatea locuitorilor regatului, atît a Ungurilor, cît şi a Va- 
lahilor. 

solicită şi pe Români. „Aşa e drept — spune diplo- 
ma - căci înainte de epoca regelui Ştefan, Valachii 
erau cei ce vieţuiau în Transilvania:” „Quod judicio 
est cum ante Domini Stephani aetatem Valachos Transil- 
vanie incolas fuisse...” 

Unio trium nationum — fatidica uniune a Ungurilor, 
Saşilor şi Secuilor — încheiată întâia oară la Căpâlna 
în 14 Septembrie 1437 era, de fapt, consacrarea for- 
mală a revoluţiei operate, în curs de secole, în statu- 
tul transilvan. Revoluţiile Româneşti — acele „rebelli- 
ones nefandissimorum Rusticorum, "2 cum le numeşte 
actul din 1438 al celor „trei naţiuni” reunite la Turda 
— revoluţii atât de numeroase în cursul istoriei tran- 
silvane — decurg din usurpaţia, de caracter revolu- 
ţionar, a drepturilor naţionale Româneşti. 
Succesiunea lor periodică atestă faptul că nici un 
moment acest act nu poate fi considerat acceptat. 
Încununarea lor e jertfa lui Horia, Horia în care se 
manifestă cu o ardoare fără seamăn spiritul reacţio- 
nar al acestui pământ, Horia care întruchipează, pe 
lângă ideea de restituţie in integrum a drepturilor 
Româneşti - garanţii ale străvechei libertăţi pasto- 
rale — ideea unităţii şi solidarităţii Daciei. El este, în 
titlul pe care însuşi şi-l arogă, un emul al vechiului 
Decebal, un om înfiorat de energia cerului Dacic: 
Horia, regele Daciei! 

E impios — cred — să se compare această revoluţie cu 
aceea pe care, mai târziu, o va ridica Tudor în Ţara 
Românească. 

Tudor inaugurează, într'adevăr, o mişcare de model 
liberal Occidental, fără vocaţia Românească a liber- 
tăţii. Mişcarea lui tinde la o cucerire de drepturi. 


27. Răzvrătirile celor mai ticăloşi ţărani. 

El este un om cu brumă de învăţatură, participând 
la ceea ce forma zestrea specifică epocei sale — doc- 
trina Revoluţiei Franceze. În manifestele sale el nu 
uită figurile retorice ale acestei doctrine, figurile cari 
vor face o carieră prodigioasă în revoluţia din 1848: 
„Liranii boieri” - zicea el undeva - „balaurii cari ne 
înghit de vii,” „căpeteniile noastre bisericeşti şi po- 
liticeşti până când să-i suferim a ne suge sângele din 
noi...” 

O falsă perspectivă a făcut din Tudor un fanatic ad- 
versar al fanarioţilor. Să nu uităm, însă, că el con- 
funda în aceeaşi adversitate întrega boierime Româ- 
nească. El punea, în chip formal, principiile luptei 
de clasă. 

Tudor a putut fi considerat, apoi, în aceeaş lumină 
de adversar al Fanarului, ca un adversar natural al 
Eteriei. Eteria era însă o mişcare de revoltă a tuturor 
Creştinilor subjugaţi de Semilună. Ea coincidea cu 
mişcarea de emancipare a Helladei în măsura în 
care aceşti Creştini — Ortodocşi de tradiţie culturală 
Hellenică — revendicau Hellada ca o patrie în spirit. 
Predicată cu ardoare de un Român din Macedonia — 
Riga Veleştinul — având în fruntea ei un fiu de domn 
- pe Alexandru Ipsilante — şi trăgându-şi originea 
din planurile de reconstrucţie a Imperiului cari au 
agitat imaginaţia înflăcărată a domnilor Moldovei şi 
Tării Româneşti, Eteria nu infirma deloc aspiraţiile 
noastre naţionale. „Bărbaţi daci, — scrie Alexandru 
Ipsilante în proclamația sa către Români — sărmana 
voastră patrie a fost plecată sub neomenosul jug, al 
sălbatecului despotism... Tirania domnilor voştri 
slăbise acel simţ al naţionalităţi... E timpul să vă 
deşteptaţi şi să vă cereţi drepturile!” 

Români, al căror zel pentru națiunea lor nu se poate 
pune în cumpănă, au aderat de la început la această 
mişcare: mitropoliţii Veniamin Costache şi Dionisie 
Lupu, banul Grigore Brâncoveanu, cărturarul Dini- 
cu Golescu. Printre aderenţi se numără, incontes- 
tabil, şi Tudor şi Ilarion, episcopul de Argeş. Întru 
susţinerea acestei teze, domnul I. Filitti a produs 
numeroase dovezi. Eteria era, în ochii tuturor, şi o 
mişcare de deşteptare naţională, ostilă Fanarului, 
cosmopolit în spirit. 

Eteria, tributară şi ea concepţiilor revoluţionare ale 
timpului, era pândită însă de pericolul de a dege- 
nera într'o mişcare de caracter laic Grecesc. Şi acest 
lucru a fost priceput de Tudor, care s'a ridicat asu- 
pra ei. Făcând aceasta — ceea ce nu era în intenţia 
sa iniţială — Tudor a legat mişcarea sa de antipatia 
profundă a poporului faţă de Greci, în general. 
Lovind însă în domnul din scaun, domnul care, deşi 
fanariot, întruchipa singur cele mai mândre tradiţii 
ale domnie Româneşti, Tudor a lovit grav, fără să 
vrea, desigur - aceste tradiţii. Dialectica istorică, 
ritmul ei de neînfrânt l-au dus, probabil, la aceas- 
ta. Fanarul se încărcase de păcate. Nu e mai puţin 
adevărat că prin acţiunea sa, desigur legitimă, Tu- 
dor a deschis atunci porţile liberalismului nefast. 

Şi dacă marea învăţătură a lui Lazăr, patima lui 
pentru lucrurile nimbate de gloria ştiinţei, au servit 
atât de mult spiritele înflăcărate ale Cărvunarilor şi 
ambițiile generaţiei ilustrate la 1848, nu acestea scad 
valoarea lui în sine. Lazăr este ca şi August Treboniu 
Laurian, unul din aceia cari vor comunica în [ara 
Românească impulsul revoluţionar al Transilvaniei, 
dar fără geniul revoluţionar al ei. 

Nu-mi e deloc în intenţie să fac procesul, atât de 
frequent în publicistică, al revoluţiei din 1848. Ceea 
ce ţin să relev aici e discordanţa profundă dintre 
concepţia revoluţionarilor din Ţara Românească şi 
aceea care s'a manifestat în Transilvania. 

În Transilvania, revoluţia Românească învestmân- 
tă caracterul conservator pe care i-l cunoaştem. Ea 
revendică pentru poporul Românesc drepturile la 
cari din 1437 el nu renunţase niciodată. Revoluţia 
Românească se opune violent aceleia de caracter 
demagogic, egalitar, a Ungurilor lui Kossuth La- 
jos. Prin glasul inspirat al lui Bărnuţiu „națiunea 
Română se declară şi se proclamă naţiune de sine 
stătătoare şi parte întregitoare a Transilvaniei, pe 
temeiul libertăţii egale.” 

Românii pretind şi acum acelaş drept la libertatea 
Românească pe care prezenţa lor printre naţiunile 
constituţionale ale Transilvaniei singură le-o poate 
garanta. Ei se opun violent pasiunii iredente a 
revoluţionarilor Unguri de a încorpora Transilva- 
nia statului naţional Maghiar. Formând legiunile 
Iancului, ei luptă pentru individualitatea istorică a 
Transilvaniei. 

În spiritele revoluţionarilor munteni această luptă 
reacționară nu putea deştepta simpatie. 

Patima lor novatoare, egalitarismul plebeian, formu- 
lele universale pe cari le adorau, toate acestea erau 
menite să-i apropie de Kossuth. Cauza Maghiară 
a stârnit în Ţara Românească un val de nespusă 
duioşie. Umanitarismul Unguresc şi lupta pentru 
libertate a naţiunii Ungare a fost principiul unor cu- 


rioase exaltări. „La belle et sainte cause des Hongrois, "2 


28. Frumoasa și sfânta cauză a Ungurilor. 

sau „la cause sainte et chretienne des Hongrois, * aşa 
numeşte cauza Maghiară în scrisorile adresate fiilor 
ei — Goleştii — Zinca Golescu, spirit atât de luminos. 
Şi altă dată, pe ruinele revoluţiei Maghiare nu-şi 
poate reprima un strigăt de durere. Ea se îndoieşte, 
ca şi fiul ei Ştefan, în această împrejurare, până şi 
de justiţia divină: „Vraiment, cher Etienne, il ya 
comme tu dis dans ta lettre de quoi douter de la 
justice divine, quand on pense qu'on a laiss€ fouler 
aux pieds et massacrer une nation douce des senti- 
ments les plus libres et les plus genâreux.” Dom- 
nul George Fotino a evocat în paginile unei cărţi 
fermecătoare Boierii Goleşti această iluzie căreia au 
căzut pradă cei mai buni dintre oamenii revoluţiei 
muntene. 

Ilustrativă pentru concepţia unei epoce întregi, scri- 
soarea Zincăi Golescu, datată: 14 Septemvrie 1849. 
Se consumase marea dramă a Românismului tran- 
silvan. Câmpul Libertăţii fremăta încă de murmure 
sacre, dar Avram lancu pierduse toate speranţele. 
Ion Buteanu, Petre Dobra, Simion Balint muriseră 
moarte de martir... Nimic nu aduce aminte de ei în 
această corespondenţă în care marile fantasme ale 
ideologiei liberale sânt invocate fără preget alături 
de numele patriei. 

Revoluţionarii munteni - „Roşii” cum li se spunea 
- participau frenetic la egalitatea şi fraternitatea 
universală. Retorica lor înflăcărată, utopia lor naivă, 
patimă dezlănţuită pentru toate simulacrele libera- 
lismului Apusean, au fost ridicate la o înaltă expre- 
sie de cei doi corifei al liberalismului Român, lon 
Brătianu şi C. A. Rosetti. 


29. Cauza sfântă și Creștină a Ungurilor. 

Instituţiuni pe cari acest popor le crease din timpuri 
imemoriale, datini de tradiţie Romană, forme de 
viaţă adoptate în virtutea unor necesităţi organice, 
asimilate în cursul câtorva secole, toate acestea s'au 
spulberat ca sub presiunea unui ciclon devastator. 
Liberalismul a introdus în locul lor un alfabet de 
erori universale, aparențele unei detestabile civili- 
zaţii urbane, de uzină şi de mahala... 

Legi inspirate din doctrinele egalitare au făcut să 
concureze în condițiuni egale pe piaţa care, în urma 
liberului schimb şi a construcţiilor de căi ferate, de- 
venise quasi-universală, pe Românul smuls din tra- 
diţiile sale, cu oamenii unor tradiţii industriale, de 
lucru în serie, folosind în lupta lor mijloacele radica- 
le Iludaice, de reducere a oricărei concurenţe. 

Cu drept cuvânt, Kogălniceanu atrăgea luarea amin- 
te asupra acestui val de nebunie reformatoare. „Ori- 
ce schimbare silnică, — spunea el — orice prefacere 
năpraznică nu pot să fie decât fatale.” Şi enunţa la- 
pidar adevărul: „Când revoluțiile încep, civilizaţia 
încetează!” 

Semnalăm cât de nobilă e rezerva Moldovei, în epo- 
ca acestei desfăşurări de energie plebeiană şi de bat- 
jocură a unor mari tradiţii — epocă pe care o defor- 
maţiune stranie a putut-o califica drept Renaştere a 
României. 

Marii cărturari ai Moldovei: Asachi — cel dintîiu şi 
unul din cei mai mari — Kogălniceanu, Russo, Alec- 
sandri, Eminescu, Haşdeu, — constitue o şcoală de 
cugetare politică, pe linia tradiţiilor aristocratice şi 
cavalereşti cari au format, în istorie, aerul specific 
al Moldovei. 

Reformele binecuvântate ale domniei lui Alexandru 


50 DAN BOTTA 


loan I sânt fructul acestei cugetări, se înscriu pe linia 
de activitate a Moldovei. 

Opera liberalismului, esenţial muntean, s'a consu- 
mat, în mare parte, în creaţia — postulată de doctrină 
— a unei „burghezii naţionale,” în locul acelei clase 
de negustori şi meseriaşi Români, care, sub flagelul 
legilor liberale, a fost obligată să dispară. Această 
„burghezie” s'a şi format, în împrejurări cunoscute 
— cu asentimentul celei mai lungi dintre guvernări- 
le „roşii” - din Greco-Bulgărimea poposită în jurul 
mlaştinilor bucureştene. O serie de oameni cari 
roiau în jurul puternicilor zilei au fost îndemnați să 
se ridice prin orice mijloace — concusiune, fraudă şi 
prevaricaţiuni — la rosturile pe cari ideologia libera- 
lismului universal le conferea „burgheziei.” 
Ultimul capitol al luptei pentru întronarea idolului 
universalist al Libertăţii pe meleagurile României 
libere s'a consumat în 1877. 

România liberă se formase în 1859 prin unirea a 
două state libere. Libertatea acestora, de ordin Ro- 
mânesc esenţial, nu fusese alienată nimănui. Ter- 
menii aşa-zisei „închinări” i-am lămurit altădată. 
Erau, de fapt, termenii unui pact de federație cu Tur- 
cul — pact pe care Roma şi Bizanțul l-a încheiat cu 
toţi Barbarii lumii. Noi am dat Turcului un tribut, 
ca să fim liniştiţi din partea lui. „Noi, după ce dăm 
Turciei tributul — zicea principele George Bibescu, 
lui Nion, agentul francez la Bucureşti — nu-i mai da- 
torăm nimic.” „Capitulaţii” către Poartă — chiar atât 
de mândre ca acelea pe cari le-au invocat şi Can- 
temir şi Nicolae Costin — n'au existat de fapt. Cele 
produse de patrioţii Români din secolul XVIII s'au 
învederat a fi apocrife. Este, totuşi semnificativ: Tur- 

cul le-a considerat autentice şi a făcut din ele baza 
mai multor tractate. Turcul a recunoscut ca perfect 
valabil, aşadar, şi exact în spirit, întâiul paragraf al 
„Capitulaţiei” Moldave: „Poarta recunoaşte Moldo- 
va ca pământ liber şi nesupus...” 

Formal, Moldova şi Ţara Românească - ca şi Tran- 
silvania sub principii ei autonomi — n'au încetat un 
moment de a fi „independente,” ca să folosim acest 
termen al ideologiei liberale. Formal „independen- 
te,” deoarece, în fapt, ordinea divină a lumii şi ierar- 
hiile cari domnesc în ceruri — ca să parafrazăm pe 
Edgar Poe — exclud orice „independenţă.” 

România avea arme şi legi proprii — constituţii şi 
parlamente, dacă vreţi — avea agenţii săi la curţile 
mari ale lumii şi aşa-zisul „suzeran” n'avea drept 
- ab antiquo — nici să calce pe pământ Românesc. 
Cine-i putea nega titlul de ţară liberă, de stat „in- 
dependent”? 

Totuşi, de pe catedrele lor din Occident, zeloţii li- 
beralismului în dreptul ginţilor, pretindeau — pen- 
tru a promova un stat pe treptele „independenţei” 
- împlinirea câtorva formalităţi cari în ochii lor con- 
stituiau cele mai solide garanţii. „Un stat nu e in- 
dependent — proclamau ei — dacă nu bate monetă.” 
Nimic mai simplu. Ca şi domnii noştri de altădată, 
Alexandru loan a bătut monetă. „Un principe nu e 
independent dacă nu oferă decoraţii.” Alexandru 
Ioan a creat şi a conferit decoraţii. „Un stat nu e in- 
dependent dacă nu încheie tractate.” Carol I a în- 
cheiat, ca domn al României, două tractate. 

Ceea ce am cucerit atunci, pe câmpiile Bulgariei, a fost 
recunoaşterea „formală” a tuturor acestor vanităţi. 
Bilanţul acestei tragice acţiuni, — în care Românii au 

luptat eroic, alături de Ţarul tuturor Ruşilor, pentru 
cauza Slavismului integral - a fost făcut, în acest chip 
de Eminescu: „Independenţa nominală de astăzi şi 
seria de acte din cari ea a rezultat — scrie Poetul — a 
costat 60.000.000 în bani, o provincie pierdută către 
Rusia, 12.000 de oameni ucişi de florile mărului pe 
câmpiile Bulgariei, amestecul direct al străinătăţii în 
chiar legislaţiunea şi autonomia internă a ţării...” (E 
vorba de modificarea articolului VII din Constituţie 
care ni se impusese la Berlin). 

Ridicată prin noi din noaptea celei mai cumplite 
servituţi, şi obţinînd în 1878 la Berlin, titlul de prin- 
cipat vasal Sultanului, Bulgaria celebrează alături 
de noi, cu fiecare întoarcere a primăverii, aniversa- 
rea „independenţei” sale. 

Rezultatele funeste pentru Românism ale acestei 
acţiuni militare în care victoria a fost smulsă de Ro- 
mâni sânt învederate. Între Balcani şi Dunăre, Băl- 
cescu semnalase aşezări compacte de Români. Câte 
din ele mai sânt azi în fiinţă? Expansiunea Serbiei a 
decimat masivul Românesc din Timoc. Pe urmele 
victoriei militare din 1913 — corolarul celei dintiiu 
- Grecii, şi naţiunile Slave din Sud, au făcut totul 
ca să şteargă de pe lume mândrul popor Românesc 
Macedonean - popor care se bucurase, totuşi, sub 
Turc, de privilegiul libertăţii Româneşti... 


ROMÂNII, POPORUL TRADIȚIEI IMPERIALE ————————53 


INSTITUŢIILE ROMEI 


Românii cari sânt, singuri în lume, moştenitorii le- 
gitimi ai patrimoniului Romei, singurii cari-l deţin 
în virtutea unei transmisiuni exprese, au conservat 
intact — până la exasperarea ideilor liberale, până la 
dezlănţuirea acestui Alastor, a furiei devastatoare 
a secolului XIX -— spiritul formelor şi formele înseşi 
ale patrimoniului Roman. 

Permanenţa formelor de ordin religios şi mistic ale 
Imperiului, în creaţiile politice Româneşti, a format 
obiectul unui studiu anterior: Legea Românească. 
Relevasem în el, între altele, funcţia religioasă, de 
tradiţie imperială a Domnului. Titlul acesta de domn 
— dominus — este titlul cel mai înalt pe care şi-l arogau 
împărații... 

Octavian Caesar fusese învestit de Senat — în mo- 
mentul în care autoritatea lui se confundase cu însăşi 
autoritatea Romei — cu titlul de Augustus. Adjectiv 
derivat din numele profetic al augurilor, el acorda 
persoanei imperiale un caracter sacru, aproape di- 
vin. Divin, Caesar va fi doar după moarte, atunci 
când Senatul va pronunţa, printr'un act public so- 
lemn, apotheosa — înălţarea lui la zei. 

S'a întâmplat însă, odată cu procesul de continuă 
afirmare a Caesarilor pe tărâmul politic, potenţarea 
până la divinitate, încă din timpul vieţii, a caracte- 
rului sacru al persoanei imperiale. 

Domițian, cel dintâiu, îşi va acorda titlul de deus. 
Supralicitând acest titlu, documentele cu caracter 

privat ale timpului îi vor atribui calitatea divină de 
dominus — calitate a divinităţilor supreme, pe care 
Domițian nu cuteza încă s'o afirme. 

Titlul domnesc se va impune însă cu încetul. În co- 
respondenţa sa cu Traian Împăratul, Pliniu cel Tânăr 
se îndreaptă către el cu vorba: „Doamne,“ „Domi- 
ne!” Şi Aurelian e acela care leagă în documente ofi- 
ciale — pe monete şi pe monumente -— titlul suprem 
de dominus de calitatea sa divină recunoscută: Deus 
et dominus natus.* Considerându-se o încarnaţie a 
Soarelui divin, atotţiitor al Imperiului, el se va numi 
în această ipostasă: Sol dominus imperii Romani.” 
Sub Constantin cel Mare, a cărui divinitate capătă 
gloriola mistică a Creştinismului, titlul divin de do- 
minus noster”? va lua definitiv, în documentele ofi- 
ciale, locul titlului de imperator Caesar.* 

Titlul acesta de dominus Românii îl vor conferi, în 
strictă tradiţie Romană, persoanei divine şi domnu- 
lui din scaun. El exprimă în aşa măsură un lucru 
cu caracter divin, încât începînd cu secolul XVII, el 
se va confunda în numele divinității însăşi, - Dum- 
nezeu, Dominus deus, pe care textele vechi îl cunosc 
doar sub numele de „zeu.” 

Pentru un dominus de alt caracter decât divin, limba 
Românească va adopta cuvântul de „stăpân” - de la 
latinescul hospitanus — extins apoi la popoarele Slave 
din jur. 

Când, în timpurile moderne, în urma unei evoluţii 
necesare, cuvântul „domn” se va laiciza, el va păstra 


30. Născut Domn şi Dumnezeu. 

31. Soarele, stăpânul Imperiului Roman. 
32. Stăpânul nostru. 

33. Comandantul/împăratul Caesar. 


ROMÂNII, POPORUL TRADIȚIEI IMPERIALE _————————55 


A 


în vocativul arhaic „Doamne” întreg, caracterul său 
originar. „Doamne” este numele cu care invocăm pe 
Dumnezeu şi pe Domnul din scaun. 

Personalitatea divină a Domnului procede ca şi aceea 
a împăratului de odinioară din concepţia că el este 
ales să exprime făptura divină a Statului. El este 
incarnaţia Romei, a lucrului Roman. 

Cu totul alta este concepţia Apusului, de ordin feu- 
dal Barbar, care face din regii săi proprietarii sta- 
tului. În Apus, regele poate distribui provincii din 
corpul Statului, ca din propria sa moşie. S'au creat 
regate pe urma unei singure nunţi şi un imperiu, de 
aceeaş natură feudală, s'a întins odinioară până la 
refuz, în sunet de epithalam. 

În concepţia ecumenică Romană pământul Statului 
învestmântă un caracter sacru. Acest caracter a fost 
relevat de Romulus însuşi, atunci când a ucis după 
tradiţia transmisă de Titus Livius — pe Remus care 
sărise, în batjocură, limita Cetăţii viitoare. 

Înfiorat de conştiinţa limitelor sacre ale Statului, a 
caracterului de nefas* antic al oricărui încearcă să le 
calce, Ştefan cel Mare va da morţii pe prinşii Turci 
de la Podul Înalt. Şi cum ei ofereau mult aur ca să 
fie lăsaţi cu viaţă, el le răspunse acestea: „Dacă aveţi 
atâta aur, ce căutaţi în ţara mea?” 

Caracterul tradiţional electiv al domniei Româneşti 
concordă cu întreaga concepţie a Domnului, ex- 
presie a Statului, titular al magistraturilor supreme, 
pentru cari se cere neapărat un ales. 

Ereditatea nu poate funcţiona, ca un principiu de 
selecţie, pentru acela care se identifică cu Statul, omul 
providenţial pe care îl impune concepţia imperială 


34. Blestem. 


56 DAN BOTTA 


Romană. Ereditatea exprimă admirabil concepţiunea 
feudală a regilor, proprietari ai Statului. 

Împărații Romani, în cari vibra conştiinţa persona- 
lităţii lor divine, au încercat să impună deseori, în 
ordinea de succesiune la imperiu, acest principiu 
pe care ei îl desprindeau din concepţia monarhiilor 
Orientale. Încercările lor s'au spulberat totdeauna 
sub presiunea concepţiei politice a poporului Ro- 
man. Împărat este acela care întruneşte în persoana 
sa mai multe magistraturi ale Romei, magistraturi 
cari în virtutea unei tradiţii multiseculare emană de 
la senatul şi de la poporul Roman. 

Împăratul este în concepţia Romană un princeps ci- 
vium,” un om ilustru prin meritele sale. Singure ele 
consacră, în principiu, un împărat. Când, în 1185, 
Petru şi Asan se vor ridica asupra împăratului Isaac 
Angelos, ei vor contesta acestuia singura legitimi- 
tate posibilă în transmisiunea scaunului imperial 
— aceea a meritelor. „Nu meritele sale — proclamă ei 
- i-au dat cununa şi purpura împărătească, ci oarba 
întâmplare i-a pus sceptrul în mână!” 

Pentru a-şi asigura succesiunea, împărații s'au pu- 
tut servi de o cale quasi-legală. Ei şi-au asociat la 
domnie încă din viaţă pe acela pe care şi-l doreau 
succesor. În acest chip, continuitatea autorităţii im- 
periale nu putea fi discutată. 

August, cel dintiu, şi-a desemnat succesorul, aso- 
ciind la domnia sa, mai întâiu pe fiul surorii sale, 
Marcellus, apoi pe ginerele său, Agrippa, apoi pe 
Tiberiu, fiul său vitreg. 

Alţi împărați vor proceda în acelaşi chip şi Roma va 
putea vedea uneori, în întâiele secole ale Imperiului, 


35. Cel dintâi dintre cetăţeni. 

fii asociaţi la domnia părintelui, preluând succesiu- 
nea Imperiului. Aşa, Titus succede lui Vespasian, 
Commodus lui Marcu Aureliu, Caracalla şi Geta lui 
Septimiu Sever... 

Sistemul acesta ajunge a crea o continuitate de sân- 
ge, cel puţin aparentă, în transmisiunea scaunului 
imperial. Se pot distinge Claudii, Severii, Antoninii, 
Flavii, Jovii, Isaurii, Macedonii, Comnenii, Paleolo- 
gii — familii cari dispun de scaunul imperial. 

Totuşi, de cele mai multe ori acesta nu trece într'o or- 
dine determinată de succesiune la membrii aceleiaşi 
familii, ci e disputat de aceştia cu toate mijloacele. 
Principiului tradiţional al electivităţii i s'a adus aşa- 
dar un corectiv. Împăratul poate desemna pe succe- 
sorul său pe o cale aparent legală: asociaţia la dom- 
nie. În fapt, însă, conjuraţiile pretorienilor, armele 
legiunilor, revoltele plebei şi-au spus mult mai des 
cuvântul. Sânt formele pe cari le învestmântă — atun- 
ci cînd forul Roman şi ordinea seculară a comiţiilor 
au fost abolite — pasiunea politică, dar şi conştiinţa 
creatoare de stat a poporului Roman. 

Domnia Românească, în care se manifestă integral 
potenţialul de energie istorică a Romei, — tradiţii 
cari se determină, ab Urbe condita,* în timpurile ei 
legendare, — a cunoscut şi ea vicisitudinile succesiu- 
nii imperiale. 

În principiu, „Ţara” alege pe domn. Ea singură con- 
feră scaunul domnesc aceluia pe care-l crede vred- 
nic. Şi ori de câte ori „[ara” nu e pusă în faţa faptelor 
împlinite, ea îşi exercită cu pasiune acest drept. Cu 
atâta pasiune, că după o lungă domnie de slavă, Şte- 
fan cel Mare e obligat să ucidă pe cei cari, înaintea 


36. De la întemeierea Romei. 

morţii sale atât de mari, refuză să accepte un domn 
impus de voinţa sa domnească. 

Târziu, când domnia Românească va fi umilită la 
Constantinopole de ingerinţele şi vexaţiunile Porții, 
„Ţara” îşi va aminti în toate împrejurările de dreptul 
ei de a-şi alege domnii. Şi când domnul va muri în 
scaun, ea va alege pe noul domn, — indiferent dacă 
acesta va fi acceptat de Poartă. 

Domnul poate desemna pe succesorul său asoci- 
indu-l la domnie. Aşa Mircea va chema alături de 
sine pe fiul său Mihail, Ştefan cel Mare pe fiul său 
Alexandru, Mihai pe Nicolae -Pătraşcu, fiul său... 
Împrejurările n'au confirmat aceste precauţii. 
Totuşi, „[ara” a observat în rosturile alegerii dom- 
neşti şi chiar în acceptarea celui ce se impune domn 
prejudecata „osului de domn,” vaga continuitate de 
sânge semnalată la Roma. 

Basarabi şi Muşatini sânt aceia cari deţin, principial, 
până în secolul XVII, scaunul domniei Româneşti. 
Cantacuzinii îl vor revendica în numele sângelui lor 
basarabesc, Mavrocordaţii se vor pretinde descen- 
denţi din Muşatini... 

De fapt, ca şi la Roma, usurpaţia violentă creează 
adeseori pe domn. Revolte populare, conjuraţii ar- 
mate, conspirații de facţiuni politice, intrigi de curte 
— în cari mai tîrziu intervin Turcii şi pe cari le re- 
solvă de la Constantinopole — toate acestea au fost 
corolarul unui sistem care-şi trăgea originile din ca- 
racterul electiv al magistraturilor Romane. 

Boierii — cel dintâiu element al „Ţării,” principiul 
oricărei vieţi de stat — perpetuau la noi nu tradiţiile 
clasei senatoriale, ci, după toate aparențele, pe ace- 
lea ale ordinului equestru. 

Augustus, ctitorul edificiului imperial, atribuise, în 
marea-i clarvedere, ordinului equestru demnităţile 
nou create — demnități în aparenţă secundare — pe 
cari se întemeia însă autoritatea excepţională a 
împăratului. 

Autoritatea senatului fusese eclipsată de imperiu. 
Revirimentul acestei autorităţi, încercat uneori de 
împărații cei mai mari, avea un pronunţat caracter 
arheologic, era născut din respectul excesiv pentru 
tradiţiile Romei. 

Înaintea absolutismului monarhic afirmat în Im- 
periu, ca principiu de coheziune al unui corp atât 
de vast, Senatul s'a înclinat servil. El ajunsese după 
două secole de autoritate imperială, — palid vestigiu 
al funcţiei sale mari, — un corp de subalterni gata să 
transcrie, în formele celei mai stricte tradiţii senato- 
riale, toate decisiunile cari li se impun. 

Inutilitatea unui corp — pentru care împărații ridi- 
caţi mai târziu din soldăţimea provincială nu pu- 
teau avea nici un respect - a fost decretată brutal de 
Gallienus. El e acela care atribui ordinului equestru, 
de veche tradiţie centurială, magistraturile cari, 
până la el, erau reservate, fără excepţie, clasei sena- 
toriale: posturile de tribuni şi de legaţi ai legiunilor, 
de proconsuli şi de legati propraetore. 

Noul organ, de modest caracter consultativ creat de 
Augustus, — consilium principis — avea să acapareze 
cu încetul prerogativele Senatului şi să se ridice, ca 
organ deliberativ, la o demnitate supremă. 

Compus la început în afară de lege, din prietenii 
personali ai împăratului, el capătă, în măsura în 
care marii demnitari sânt fără excepţie prietenii îm- 
păratului, iar acesta e liber să confere oricui o dem- 

nitate cu titlu onorific — caracterul legal de consiliu 
al marilor demnitari - al diregătorilor, cum s'ar spune 
cu un cuvânt arhaic de la diregere. 

Acesta este tradiționalul nostru „sfat al Domnului,” 
compus din titularii demnităţilor regente, şi în care 
domnul poate chema oricând - conferindu-i, ca la 
Roma — o mare demnitate onorifică — pe oricine-i 
place. 

Să nu ne lăsăm ademeniţi de aparenţa Greacă ori 
Slavonă a titlurilor de la curte. Ele sânt de strictă tra- 
diţie Romană, numele lor sânt transpunerea exactă, 
în limba adoptată de cancelarie, a unor titluri pur- 
tate, adeseori, la curtea lui August, a lui Tiberiu, a 
lui Traian. 

Invazia Slavilor, determinând dispersiunea elemen- 
tului Roman din Peninsulă, despărţise curtea impe- 
rială de izvorul ei de energie populară. Căzută defi- 
nitiv în mreaja culturii Hellenice — a cărei autoritate 
progresivă se pronunţa încă din timpurile Romei 
- curtea imperială va adopta limba Hellenică în ra- 
porturile sale oficiale. În această limbă a distincţiilor 
subtile, a speculațiilor filosofice, se va oglindi, aşa- 
dar nu numai pasiunea dialectică a doctorilor Or- 
todoxiei, ci şi supremul rafinament la care ajunsese 
— în domeniile artei — curtea Romană din Bizanţ. 

În ziua în care elementul Roman, prin însăşi puterea 
sa originară, de tradiţie Romană, va face un imperiu 
din statul aristocraților Bulgari, limba oficială adop- 
tată de acest imperiu va fi Slavona. 

Raţiunile cari au îndemnat la aceasta pe împărații 
nouei creaţiuni Romane le-am expus. Limba Sla- 
vonă era limba vie a Slavilor asupra cărora dom- 
neau. Slavii aceştia aveau, în urma acţiunii lui 

Methodius şi Cyril, un scris, un alfabet apropriat. 
Graiul lor devenise, în urma privilegiului acordat 
din raţiuni politice de Patriarhul Constantinopolei, 
o limbă a Bisericii. 

Graiul popular Roman — limba noastră Românească, 
— nu poseda un scris. Latina textelor era de pe atun- 
ci o limbă moartă şi adoptarea ei implica, probabil, 
Catolicismul. Limba Greacă era aceea a poporului 
ostil, a împăratului Grecesc, de usurpaţie — quasi- 
moartă în rigiditatea ei Bizantină — necunoscută ce- 
lor mulţi. De aceea dregătoriile curţii împărăteşti, 
din „Valahia” medievală a lui Ioaniţiu, create orga- 
nic în virtutea tradiţiei Romane de poporul păstră- 
tor şi creator de forme Romane, au putut fi cunoscu- 
te sub vestmântul numelui Slavon. Transplantate în 
noua lor domnie de Basarabii descălecători, aceste 
dregătorii şi-au păstrat numele. 

Numele acesta este indiferent lucrului în sine. Un 
termen, extras din vocabularul unui popor fără tra- 
diţii, a fost ajustat unei realităţi milenare, pline de 
glorie. Nici un raport, aşadar, ci o coincidenţă în- 
tâmplătoare, între aceste dregătorii şi titlul lor de 
cancelarie Slavonă! Cum nu există nici un raport în- 
tre umilul titlu Slavon al Domnului - „gospod” sau 
„voevod,” - şi semnificaţia reală a titlului Românesc 
de „domn.” 

În dregătoria marelui vornic - cel dintâiu dintre 
demnitarii statului — se disting, integral, atribuţiile 
celui dintâiu dintre demnitarii Imperiului: praefec- 
tus praetorii. Cumulând atribuţii judiciare supreme, 
egale cu acelea ale Domnului — şi la Roma şi în dom- 
nia Românească - atribuţii militare de întâiul ordin 
- cap al oştilor, învestit cu veghea siguranţei şi or- 

dinei Statului, acest dregător deţine precum spune 
Macrinus: „o funcţie aproape regească.” 

Cum aceste puteri amenințau însăşi siguranţa îm- 
păraţilor, ei au început să aplice acestei magistraturi 
principiul colegialităţii. Vor fi doi prefecţi ai preto- 
riului, cum vor fi doi vornici în Moldova - al Ţării 
de Sus şi al "Ţării de Jos — şi efectiv doi vornici în 
Ţara Românească, întrucât se va crea un nou vornic 
pentru Oltenia, purtând numele de „ban.” 

În titlul Slavon al demnităţii de „vornic” (de la door, 
curte) se încearcă transcripţia acelui praetorium, cur- 
tea de justiţie a Romei, care se confundase progresiv 
cu însăşi „curtea” imperială. 

Marele logofăt împlinea, la curtea domnească, func- 
ţiunile unui magister officiorum. El era chemat prin 
caracterul procedural şi administrativ al acestor 
funcțiuni să se ridice foarte sus în ierarhiile statului. 
Magister officiorum capătă în cancelariile Bizantine 
titlul care se va perpetua în domnia Românească, 
de mare AoyoBeTns. În relaţie cu funcțiunile sale, el 
conservă ab antiquo atribuţiile de administrator al 
poştelor, al căilor publice, — cursus publicus cum se 
spunea la Roma. 

În funcțiunile marelui vistier — cu denumire Bizan- 
tină — persistă integral atribuţiunile de administra- 
tor al tezaurului public, pe cari, la curtea imperială 
a Iulilor, le deţinea un procurator. În regimul impe- 
rial inaugurat de Dioclețian, aceste atribuţiuni se 
împart între doi dregători: comes sacrarum largitio- 
num, administratorul tezaurului public propriu-zis, 
şi comes rerum privatarum, administratorul tezauru- 
lui privat al împăratului. 

Această distincţiune se face şi în domnia Româ- 

nească unde marele vistier este dublat de un alt 
dregător, marele cămăraş, care administrează tezau- 
rul personal al Domnului. 

În afara acestor funcțiuni primordiale, desvoltarea 
continuă a administraţiei Statului va impune crea- 
rea unor funcțiuni importante, cari se vor desvolta 
- în chip natural — pe linia de evoluţie a funcţiunilor 
imperiale Romane, din dregătoriile de caracter do- 
mestic ale curţii. Aşa s'au ivit postelnicul, stolnicul, 
paharnicul, comisul, clucerul, pitarul, pe urmele 
unor funcțiuni desvoltate în cursul istoriei mile- 
nare a Noii Rome, din câteva funcțiuni domestice 
cari în regimul imperial al lui Dioclețian erau acelea 
de praepositus sacri cubiculi, comes domorum, comes 
sacrae vestis...% Dintre titularii acestor funcțiuni, 
singur postelnicul avea loc în sfatul Domnului — în 
consilium principis. Din atribuţiunea sa domestică de 
magistru al patului domnesc - al stratului, cum se 
spunea odinioară cu un cuvânt de origine Latină, 
din care derivă şi numele de stratornic, purtat de 
acest dregător — postelnicul va face o atribuţiune 
de primul ordin în stat: aceea de cap al protocolului 
curţii — mai târziu, cancelar al relaţiilor exterioare. 
El judecă — în afara marilor dregători — pe toţi sub- 
alternii de la Curte. 

Funcţiunile sale se desvoltă, încă o dată, în virtutea 
unei inerţii originare, pe linia funcţiunilor Romane. 
„Stratornicul” Roman — praepositus sacri cubiculi — 
care introduce în camera împăratului pe solii naţiu- 
nilor barbare, este maestrul protocolului Curţii şi 
deţine în acelaşi timp o jurisdicție deplină asupra 


37. Administrator al camerei de dormit a împăratului, adminis- 
trator al caselor, administrator al vestmintelor împărătești. 

personalului curţii. El devine în acest chip un factor 
de prim ordin în imperiu. 

Printre dregătoriile ulterioare, cele militare desvol- 
tate din tendinţa împăraţilor de a distrage puterile 
militare din mâinile acelui atât de puternic praefec- 
tus praetorii — au fost întruchipate la noi de marele 
spătar şi de căpitanul de vânători. Cel dintâiu per- 
petuează, sub numele său Bizantin, funcțiunile unui 
magister equitum, capul oştirii călare, iar al doilea pe 
acelea ale unui magister peditum, capul pedestraşi- 
lor. Aceste funcțiuni erau oficiale în imperiu încă de 
la Constantin cel Mare. 

Cât de viu se manifestă această energie creatoare 
de forme Romane, — impulsul Romei — în poporul 
Românesc, se învederează în istoria Transilvaniei. 
Invadată, în secolul XII, de un popor care acceptase, 
constituindu-se în stat, formele feudalităţii Occi- 
dentale, Transilvania va refuza aceste forme şi va 
menţine pe cele impuse ţării de caracterul ei origi- 
nar Românesc — instituţiile Romei. 

Peste Transilvania, supusă coroanei Maghiare, va 
domni, în străvechie ordine Românească, — cu atri- 
bute aproape supreme, un voevod. Deşi numit de la 
curtea de la Buda, acesta se va manifesta ca domn. 
Profesorul lon Lupaş a expus în studiul său asupra 
voevodatului transilvan în secolele XII şi XIII carac- 
terele acestei instituţii în care se manifestă, incontes- 
tabil, geniul domniei Româneşti. 

Funcţiunile de curte transilvane vor fi — sub un vest- 
mânt de cancelarie Latină - funcțiunile constatate 
în celelalte două domnii: cancelarius, thesaurarius, 
camerarius, dapifer - „logofăt,” „vistier,” „postelnic,“ 
„stolnic...” 

Sfatul Domnului, compus din marii dregători ai 
domniei pe cari i-am citat - „boieri de sfat,” cum li s'a 
spus odinioară — perpetua, până şi în componenţa 
sa, aşadar, tradiţiile acelui consilium principis. 
Numit, mai târziu, consistorium principis, Sacrum Con- 
sistorium, de îndată ce tot ce aparţine împăratului e 
sacru — consiliul imperial devenise, încă din secolul 
III, un instrument puternic de dominație. Învestit 
de împărați cu atributele cele mai varii, el delibera 
asupra marilor probleme ale administraţiei şi asista 
pe împărat în opera sa de legiferare şi de împărţire 
a dreptăţii. În ordinea legislativă, executivă şi judi- 
ciară, atribuţiunile sale coincid încă de pe timpul lui 
Dioclețian cu cele ale sfatului domnesc. 

Actele domniei Româneşti, plecate din acest sfat al 
Domnului, poartă - până tîrziu — formula care le 
solidarizează cu întregul cin al boierilor Ţării: „şi 
cu credinţa tuturor boierilor mari şi mici ai domniei 
mele...” 

În această formulă e ferecat — credem noi — sensul 
simbolic al Senatului. 

Autoritatea acestuia continuu limitată de Imperiu, — 
suprimată de fapt de Aurelian care-i răpise ultimele 
atribuţii — devenise totuşi un simbol. Familiile sena- 
toriale — de veche tradiţie — decăzute din drepturile 
lor, scăpătau. Magistraturile şi demnităţile de curte, 
atribuite ordinului equestru şi continua ndlectio“* în 
favoarea acestui ordin, au făcut ca el să usurpe de 
fapt locul cuvenit, în Imperiu, ordinului senatorial. 
Când Constantin cel Mare a mutat Senatul, ca sim- 
bol al autorităţii Romei, în Noua Romă, el nu putea 
muta şi marile familii senatoriale, pentru motivul 


38. Promovare. 


66 DAN BOTTA 


binecuvântat că ele, — dacă nu pieriseră demult — 
erau lipsite de orice sens politic. 

Nu pe o rezistenţă a vechii aristocrații în Roma îşi 
pot întemeia istoricii Apusului iluzia unei Rome 
care ar fi conservat, după actul lui Constantin, spiri- 
tul instituţiilor Romei. 

În Răsărit, aristocrația care se crea era, în virtutea 
unui vechiu principiu Roman, o aristocrație de 
funcțiuni. Acestea — am constatat — fuseseră acapa- 
rate, încă din întâiul secol al Imperiului, de ordinul 
equestru. Membrii acestei aristocrații vor fi cunoscuţi 
în Imperiul de limbă oficială Hellenică sub numele 
generic de ovykinroi. Termenul desemnează, ca şi 
la noi, pe „boierii mari şi mici ai domniei mele” pe 
toţi aceia cari — dregători ai ţării ori descendenţi ai 
acestor dregători — au un loc în Senatul de simbolice 
funcţii. Numele acestui Senat, în istoria Imperiului 
târziu, era acela de ovykinros Bouin. 

În istoria domniei Româneşti, sfatul acesta compus 
din toţi boierii, „sfatul de obşte” de caracter solemn, 
a funcţionat uneori — mărturie a tradiţiei Romane. 
În afara acestui „sfat de obşte,” istoria noastră cu- 
noaşte adunări mari, în câmp deschis — acelea cari 
în Moldova se ţineau, precum spune Cronica, „la 
locul ce se chiamă Direptate.” La acestea participau, 
în afara „tuturor boierilor mici şi mari,” căpeteniile 
oastei — căpitanii de cete — şi toţi capii ginţilor, ai 
marilor familii ţărăneşti, exercitând o jurisdicție tra- 
diţională asupra satelor — chenezi, judeci sau județi. 
Cei dintâiu — căpeteniile oastei, căpitanii de cete 
- împlinesc, în marile adunări ale „Ţării,” rosturile 
conferite la Roma comiţiilor centuriate. Ei erau — 
probabil — prin tradiţiile pe cari le perpetuau, depo- 

sitarii acestui vechiu sistem de expresiune a voinţei 
populare. Oştirea noastră reprezenta, într adevăr, 
până la creaţiunile militare de model Occidental 
ale Regulamentului Organic, persistenţa, unică în 
lume, a sistemului centurial — temeiu al legiunilor 
Romane. 

Acest sistem formase principiul comiţiilor centu- 
riate ale Romei de odinioară — comiţii prin cari se 
exprima în stat voinţa purtătorilor de arme. 
Sistemul centurial Roman cunoaşte în oastea dom- 
niei Româneşti o aplicaţie multiseculară. În Des- 
cripția Moldovei, Cantemir ne oferă o imagine a for- 
maţiunilor oastei moldave, întemeiate în totul pe 
unităţi militare de 100 de oşteni. În cuvântul însuşi 
de „ceată” sânt înclinat să văd persistenţa — printr'o 
formă substantivală „centa” - a numeralului „cen- 
tum.” Transiţiunea grupului „nt” în „t” - „ceta” în 
loc de „centa” - s'ar putea explica printr'o analogie 
cu forme ca mensa/ measă şi densa/ deasă... 

În chenezii, judecii sau judeţii, capi ai unor unităţi so- 
ciale fundamentale — ginţile — se perpetuează — prin 
acei praesides gentium constataţi în lumea Romană a 
lui Justinian ca precursori ai judeţilor noştri, — ace- 
laşi străvechiu sistem comiţial. Sânt acei patres sau 
principes gentium — capi ai marilor familii Romane 
- cari participau la formațiunea comiţiilor tribute 
ale Romei. 

Marile adunări, în câmp deschis, în prezenţa tuturor 
boierilor, ale căpeteniilor militare şi ale acestor capi 
ai marilor unităţi familiale ale Ţării, întruchipează 
aşadar persistenţa milenară a celor mai înalte reali- 
tăţi ale Romei: Senatus Populusque Romanus, Senatul 
şi Poporul Românesc. 

Aristocraţie de funcțiuni, pururi înnoită, prin dom- 
nescul privilegiu de a crea boieri, dar conservând, 
prin tradiţiile sale equestre, un sentiment înalt al 
sângelui şi al naşterii nobiliare, cinul boieresc a 
exprimat, în istorie, caracterul funciar al aristocrației 
Romane. Familii mari, ilustrate prin fapte de arme 
şi prin virtuţi civile de întâiul ordin - fără nici un 
titlu special — erau chemate să-şi asume funcțiunile 
statului. Aceste funcțiuni nu se transmiteau suc- 
cesorilor de sânge, dar li se recunoştea — ca şi în suc- 
cesiunea domnilor — o vocaţie naturală pentru ele. 
Când dregătoriile — în statul formal de mai târziu 
- se vor conferi prin act solemn, în acest act se vor 
manifesta încă o dată virtualităţile Romei. Un vest- 
mânt de onoare — caftanul cusut în fir de aur şi ar- 
gint, — va întruchipa toga praetexta — vestmântul cu 
margine de purpură — prin care se făcea investitura 
în magistraturile cetăţii. 

Pe o treaptă inferioară cinului boieresc în ierarhii- 
le „Ţării,” dar deplin stăpâni pe pământurile lor, 
perpetuând o tradiţie de aprigă luptă pentru ţară, 
posedând o înaltă conştiinţă a nobilităţii lor — sânt 
răzeşii. Cantemir însuşi înclinase, în Descripţia Mol- 
dovei, să-i aşeze alături de boieri... 

Numele lor, sub care unii filologi au putut recunoaş- 
te un imund vocabul Unguresc, derivă incontestabil 
din „rază.” Cuvântul acesta descinde din forma po- 
pulară radia a clasicului radius. Radius, „rază,” e o 
unitate de agrimensură. 

Forma originară a numelui de „răzeş” atestă des- 
cendenţa sa din „rază.” Această formă — conser- 
vată până în pragul secolului XIX sună: „răzaş.” 
Alteraţiuni analoge se produc şi în zilele noastre, 

când un vocabul ca „unchiaş” tinde spre forma 
unchieş.” 

Instituţia răzeşilor, pe care Moldova — ca Poartă a 
Creştinătăţii, ca scut împotriva Barbariei — a ridi- 
cat-o atât de sus, este o instituţie de natură militară. 
Ea procede din donaţiunile domneşti acordate 
ţăranilor cari se disting în lupte. Domnul distribue 
acestor oameni, la marginile ţării, pe pământul de 
limită supus invaziei, în deplină proprietate, un pe- 
tec de pământ. 

Regiuni întregi populate de răzeşi, înzestrate apoi cu 
diverse privilegii, au constituit pe pământul Moldo- 
vei ceea ce Cantemir fusese ispitit să numească „nişte 
adevărate republici.” Sânt Vrancea, Câmpulungul, 
Orhei... 

Această instituţie de mari aptitudini militare — ex- 
presie a misiunii pe care Moldova a împlinit-o în 
lume — descinde din tradiţia Romană. Sânt veteranii, 
oştenii cari şi-au îndeplinit stagiul de luptă, aceia 
cari capătă un petec de pământ, undeva la margini- 
le lumii Romane. Sânt limita sensibilă, graniţa vie, 
intens Romană, a pământului organizat de Caesari. 
În Imperiul lui Dioclețian şi al succesorilor săi, legi- 
unile părăsesc, din vicisitudini sociale, aspra lege de 
viaţă militară, şi încep a se forma, ca în statul Româ- 
nesc de mai târziu, din oastea „de strânsură” - clien- 
tela proprietarilor funciari şi a marilor dregători ai 
statului. Oastea aceasta de strânsură nu mai cunoaşte 
veterani, ci doar oşteni de ocazie cari se disting; în 
lupte. Aceştia se bucură de vechiul privilegiu al 
donaţiunilor în pământul imperial. Sânt aşa-numiţii 
limitanei, numiţi apoi cu un titlu Bizantin acrites — oa- 
meni de margine, răzeşii în sensul cel mai strict. 

Condiţia celui „legat de glie,” a ţăranului, în ac- 
cepţiunea comună, a făcut obiectul unor lungi des- 
bateri. Plecând de la numele purtat de aceşti ţărani 
pe meleagurile Ţării Româneşti -Rumânii — o tristă 
şcoală de istorie Românească, ostilă istoriei Româ- 
neşti, a încercat să demonstreze natura servilă a Ro- 
manităţii noastre. 

Identitatea dintre numele nostru naţional şi acela al 
vitregei condiţii de şerb „legat de glie,” a determi- 
nat cea mai degradantă teorie a corifeilor Şcoalei. S'a 
spus că această identitate rezumă un întreg capitol 
din istoria ţării: Românii supuşi de Slavi, domniţi 
de Slavi şi reduşi la o condiţiune servilă. Marile fa- 
milii domneşti, boierii în cea mai largă accepţiune 
sânt, aşadar, tagma străină cuceritoare, Romanizată 
pe încetul. 

Stupidităţile unui Simion Dascălul sau Misail Călu- 
gărul, împotriva cărora s'au ridicat, plini de bleste- 
me, marii cronicari ai Moldovei, pălesc lângă afir- 
maţiile Şcoalei. 

Să opunem Defăimării şi Ignoranţei coalizate, ceea 
ce numeşte Cantemir: „Ştiinţa Adevărului.” 
Condiţia de şerb „legat de glie” - adscripticius, ad- 
scriptus glebae — nu coincide cu numele de Român 
decât pe pământul muntean, în limitele Ţării Ro- 
mâneşti. Acest nume nu este atestat decât târziu. 
Până în a doua jumătate a secolului XVI documen- 
tele muntene - de limbă Slavonă - transcriu, pentru 
cei legaţi de glie, termenul arhaic de vecini. Acest 
termen - pentru care Slavona nu-şi are echivalen- 
tul — exprimă, pe aria întregei Romanităţi, noţiunea 
generică Romană de „ţăran,” al cărui sens va căpăta 
cu timpul o accepţiune degradantă. 

Românescul vecin — care exprimă în Moldova con- 
diţiunea celui „legat de glie” - conservă, în acest 
caz, sensul clasic originar al lui vicinus. El desem- 
nează pe membrul unei comunităţi săteşti, al unui 
vicus — un sătean, în cea mai largă accepţiune. 
Împrejurările cari au impus evoluţii atât de repezi în 
formațiunea socială a Imperiului au precipitat sen- 
sul de adscripticius, adscriptus glebae, „legat de glie,” 
al cuvântului vicinus. 

Reducerea pământului cultivabil în urma invaziilor 
barbare, prăzi, exacţiuni ale fiscului, au determinat 
procesul de încorporare a ţăranilor liberi în clientela 
marilor proprietari funciari. 

Ţăranii s'au supus- adeseori de bună voie — condiţiei 
care făcea din ei locatari perpetui ai unui pământ 
străin. Pentru acest pământ pe care-l posedau în 
propriu, în virtutea unui contract tacit de locaţiune 
perpetuă, ei erau datori o dijmă care, după legea 
Romană, nu se poate majora. 

S'a numit colonat această formă de posesiune, pe 
care împrejurările au încărcat-o de servituţi. În se- 
colul IV, colonul era considerat ingenuus, om liber 
sub toate raporturile, dar nu în raport cu pământul 
pe care-l cultiva (C. XI, 52, Cost. 1,1). 

Două secole mai târziu, condiţia acestui straniu în- 
genuus va părea atât de miserabilă, încât Justinian 
se va întreba (C. XI, 48, Cost. 21, 1) dacă există o 
diferenţă oarecare între un colonus adscripticius şi 
un sclav, atât de mult sânt amândoi supuşi voinţei 
neînduplecate a stăpânului. 

Locaţiunea perpetuă implica o posesiune transmisi- 
bilă din tată în fiu. În momentul în care necesităţile 
de ordin economic sau numai fiscal au legat de glie, 

în chip inexorabil, pe ţăran, ele au legat în etern şi 
pe copiii acestuia. 

Condiţia de colon se transmite, aşadar, cum spune 
codicele teodosian „guodem aeternitatis jure." Încă 
din 322, Constantin publicase un rescript imperial 
care lega de glie pe colon. El asimila cu sclavii pe 
colonul care ar fi încercat să fugă. „Legătura” aceas- 
ta se pronunţă atât de mult în secolul VI, încât o 
constituţie a lui Justinian (C. XI, 48, Cost. 2, A. 357) 
interzice proprietarilor funciari de a înstrăina pe 
coloni fără domeniu sau domeniul fără coloni. 
Caracterele „vecinătăţii” Româneşti apar limpede 
în legile Romane. „Legătura lui Mihai,” în care apri- 
gii zeloţi ai liberalismului au văzut o lege de împi- 
lare, o afirmaţie a cruntului despotism, nu este — în 
lumina acestor consideraţii — decât evocarea unuia 
din aspectele eterne ale vecinătăţii. 

Ţara fusese pustiită de invazii. Visteria ei era de- 
şeartă. Prin „legătura” sa, Mihai readuce în ordinea 
tradiţională a vecinătăţii pe aceia pe cari se întemeia 
şi ţara şi visteria ei. 

„Rumân” este un termen de aplicaţiune târzie cu 
care s'a desemnat, în Ţara Românească, colonul, 
numit în genere „vecin.” 

„Colonul” se identificase în aşa măsură cu noţiunea 
generică de „sătean” - vicinus — încât acest ultim ter- 
men l-a acoperit integral. 

În Ţara Românească, unde viaţa populară ignoră 
formele înalte ale răzăşiei, termenul generic de „ru- 
mân” sa putut aplica noţiunii de „vecin” care aco- 
perea quasi-totalitatea ţărănimei Româneşti. 
„Rumân” nu exprimă, aşadar, contrastul de origine, 

divorţul de sânge dintre „clasele” ţării, el nu ex- 
clude din Romanitate pe membrii cinului boieresc, 
cum termenul de „ţăran,” în opoziţie cu acela de 
„boier” sau de „orăşean,” nu exclude pe aceştia 
din comunitatea Ţării. Boierii constitue, în tradiţia 
noastră, incontestabil „Ţara,” deşi nu poartă titlul 
de „ţărani...” 

Şi nu o clasă biruitoare, străină de sângele Româ- 
nesc, era să impună principatului muntean numele 
de Ţară Românească, — epitetul condiţiei servile de 
„rumân.” 

„Legătura lui Mihaiu” nu este, aşadar, o măsură de 
expedient, actul unui domn redus la ultima necesi- 
tate — aşa cum au înţeles să-l prezinte apologeţii săi 
— ci este un act de restauraţie în ordinea tradiţională 
a Ţării. 

Această ordine lega pe ţăran de pământul său, pen- 
tru a consolida comunitatea ţărănească. 

Satul — producător de dări — constituia o solidaritate 
de contribuabili, era în chip solidar responsabil îna- 
intea fiscului. „Spargerile de sate,” dispariţia tuturor 
oamenilor din sat, se întâmpla pe urma celor cari 
— rupînd legătura cu pământul — evadau. Cei rămaşi 
nu mai puteau împlini singuri darea acelui sat soli- 
dar. Şi dispersiunea oamenilor, „spargerea” satului, 
ruina lui şi a fiscului se produceau ineluctabil. 
Interesul fiscal al unei atari comunităţi este numai 
un aspect — nu cel mai important desigur — al unei 
imense solidarităţi sociale. Un sistem de „legături” 
de acestea lega nu numai pe ţăran de satul său, ci 
solidariza, în multiple celule corporative, toate ca- 
tegoriile de „producători,” toate elementele de acti- 
vitate productivă ale Ţării. 

Roma a cunoscut forme sociale cari legau pe agri- 
cultori de sate, plebea de corporaţiile ei. Un text al 
lui Papinian evocă, în secolul III, acestor „consorţii” 
înaintea fiscului — responsabilitatea colectivă. 
Această responsabilitate se impune puternic în im- 
periul întreg, în secolul IV, consorţiilor şi comuni- 
tăţilor Romane. Un sistem unitar de organizare a 
vieţii colective — sistemul curial — se naşte atunci 
din exigenţele fiscului. Decurionii - „oamenii buni şi 
bătrâni” din tradiţia Românească — fruntea comuni- 
tăţii Romane, vor căpăta — oneroasă onoare! — sarci- 
na de garanţi ai acestor comunităţi înaintea fiscului 
imperial. 

În litera Hellenică a Imperiului de mai târziu, res- 
ponsabilitatea colectivă înaintea fiscului va purta 
numele de ahindeyvov. 

Solidaritatea corporativă se va pronunţa în Imperiul 
târziu. Din comunitatea Romană se va naşte acel 
koiwvov atât de rigid — cinul vieţii colective Bizantine. 
În litera Slavonă a cancelariei domneşti sistemul 
Roman de solidaritate fiscală pe care l-am expus s'a 
numit cislă — de la cuvântul cu totul întâmplător cis- 
l0, care înseamnă „număr.” 

„Oamenii buni şi bătrâni,” fruntaşi ai satelor Româ- 
neşti, fruntaşi ai corporațiilor Ţării, învestiţi de co- 
munităţile lor cu o jurisdicţiune specială, formau în 
sânul acestor comunităţi — dincolo de orice interes 
particular, de orice intenţiune abusivă - factorii de 
deciziune. Ei „chiverniseau” - termenul acesta poar- 
tă în fonetismul său Bizantin tiparul anticului guber- 
nare... Ei determinau contribuţiile fiecărui membru 
al comunităţii, în marea contribuţie colectivă în 
virtutea unui raport natural care se stabileşte între 

atâtea energii în compoziţiune reciprocă, între atâţia 
oameni cari se măsoară fără preget în sânul aceleiaşi 
comunităţi. Cumpăna lor funcţiona impecabil! 
Imensul aparat fiscal parazitul cel dintâi al visteriei 
statului, principiul atâtor fraude şi atâtor nedreptăţi 
— care se impune statului modern, e inutil în majes- 
tuosul sistem pe care-l evocăm. 

Un asemenea sistem exclude frauda şi face impo- 
sibil excesul. Un asemenea sistem desfide cele mai 
minuţioase registre, contabilitatea cea mai exem- 
plară a tuturor dărilor cuvenite statului. Un ase- 
menea sistem — implicat de o societate armonios, 
organic constituită — e lucru de tradiţie Romană. El 
evocă imaginea unui corp organizat, de funcțiuni 
vitale necesare: statul. 

Statul Roman s'a desvoltat în virtutea inerţiei sale 
organice — generatoare de forme de o frumuseţe şi 
de o vitalitate exemplară - şi s'a definit prin lege. 
Expresie a statului de creaţiune divină, legile învest- 
mântă un caracter sacru. Sânt sacrarissimae — nespus 
de sacre — e cuvântul lui Justinian. 

Am relevat într'un studiu anterior în ce chip firesc 
noţiunea politică Romană de „lege” ajunge să ex- 
prime în graiul nostru Românesc legea sacră prin 
excelenţă — religia. 

Domnia Românească — de dreaptă tradiţie Romană 
— a cunoscut singura lege posibilă, pentru aceia cari 
n'au încetat a se considera Romani: legea Romană. 
Regalităţile barbare din Apus au putut accepta 
printun act formal corpul legilor Romane. Rega- 
lităţile barbare şi-au căpătat statutul civil, inconte- 
stabil, în momentul acestui act formal. Noi, însă, 
eram înşişi Romanii. Noi n'aveam nevoie de un a- 

tare act. Legile noaste erau legile Romei, „pravilele 
cele de obşte” cum spune manualul lui Alexandru 
Ipsilante, „pravilele împărăteşti ce se obicinuesc aici 
în pământul nostru,” cum spune codicele lui loan 
Gheorghie Caragea. 

Calomnia, de tip Occidental, care vrea să facă din 
Români - până la opera legislativă a lui Vasile 
Lupu -— o naţiune fără lege scrisă, se respinge în 
chip necesar. 

Domnul I. C. Filitti a extras din numeroase acte 
domneşti, anterioare lui Vasile Lupu, menţiunea 
unor litigii rezolvate după „drept” şi după „lege.” 
În mânăstirile Ţării, la Neamţ, la Putna, la Biseri- 
cani, la Bistriţa olteană, se traduceau — începând din 
secolul XV — numeroase „pravile,” extrase clasice 
din textele Romane, în limba Slavonă oficială. 
Invocând opera legislativă a lui Alexandru cel Bun, 
Cantemir se raporta, desigur, la un extras din legile 
imperiale, din acele „Romanorum Graecorumque im- 
peratorum edicta,"* care constituiau — precum spune 
el — dreptul scris al Ţării. 

Existenţa acestui extras — atât de mult desbătută — 
nu modifică termenii problemei: Alexandru cel Bun 
nu putea adopta aceste legi Romane ca regele unei 
monarhii Occidentale care rupe o tradiţie barbară. 
Leges quoque Graecorum, quae Tov Raoikcăv, ibris 
comprehendebantur, suscepit,*! zisese Cantemir, şi tex- 
tul său — destul de limpede — a suferit numeroase 
interpretări. Aceste legi constituiau din timpuri fără 
memorie patrimoniul juridic al poporului Româ- 


40. Edicte ale împăraţilor Romani şi Greci. 
41. Încă a admis şi legile Grecilor, care erau cuprinse în cărţile 
domneşti. 

nesc. Alexandru cel Bun putea adopta însă extrasul 
clasic al Basilicalelor, ca îndreptar oficial, text recu- 
noscut, adevărată „carte de învăţătură la pravilele 
împărăteşti.” 

Funcţia legislatorului fusese definită de Justinian: 
Romanam sanctionem et colligere et emendare.* Nu acte 
de creaţiune, aşadar, în legile Romei, nici o atingere 
de principiu în dreptul Roman, ci culegere, selecţiu- 
ne, emendaţiune... 

Patrimoniul juridic al Romei e valabil, pentru noi, 
în totalitatea sa. Legislatorul ne oferă însă o cheie a 
textelor, o colecţiune de principii. Carte Românească 
de învățătură la pravilele împărăteşti — aşa se numeş- 
te condica de legi a lui Vasile Lupu. „O desluşire 
a pravilelor împărăteşti,” la atâta pretinde codicele 
lui loan Gheorghie Caragea. 

Aceşti legislatori au fost pătrunşi de conştiinţa 
mistică a legei Romane. „Ioţi cei năpăstuiţi — scrie 
Alexandru Ipsilante în prefața Manualului de legi 
— să-şi afle dreptatea lor la limanul bunelor pravili, 
şi la toţi supuşii noştri să se arate biruitoare drep- 
tatea!” 

Sancţiunile acestor legi sânt aidoma sancţiunilor di- 
vine, implică o mistică lepădare de păcat. „Pentru 
că, explică acelaşi manual — această pământească 
judecată este a însuşi lui Dumnezeu judecată.” 

În funcţia de legislatori, domnii au manifestat, in- 
contestabil, geniul Roman al demnităţii lor — facul- 
tatea pururi creatoare de instituţii ale Romei. 


42. Să colecteze și să îmbunătățească textele juridice ale Roma- 
nilor. 

BASARABII: SENSUL UNOR MARI TRADIŢII 


Sufletul mistic al Thraciei palpită în formele de stat 
ale Romei lui Constantin cel Mare. Ele sânt — în 
continuă evoluţie — produsul unui impuls care ple- 
case de la Romul, dar sufletul care le animă, în Im- 
periul devenit Creştin, e sufletul Thracului mistic. 
Instituţional Romană, titulară a marilor tradiţii Ro- 
mane, domnia Românească manifestă într'o formă 
personală sufletul ei autohton. 

Am cunoscut, cu studiul nostru precedent, tradiţiile 
Romane ale succesiunii în scaunul domnesc: princi- 
piul electiv al domnului şi corectivul acestui prin- 
cipiu, stabilitit printr'o practică de mai multe ori 
seculară, al „osului de Domn.” 

Se pare că tradiţiile acestei succesiuni au suferit însă 
intervenţia unui principiu de filiaţiune mistică, de 
religioasă descendență în spirit, — principiu supe- 
rior determinant — derivat din tradiţiile Thraciei. 
Basarabii, cari — precum vom arăta — apar, de la în- 
ceput, ca titulari ai tuturor domniilor Româneşti, 
sânt aceia cari au transmis acestor domnii caracterul 
unei descendenţe mistice. 

Majestatea acestei descendenţe şi patrimoniul ei 
încărcat de suprema tradiţie a Ortodoxiei, — a legei 
care pentru poporul Românesc este însăşi „legea 
Românească” - pune în umbră cele mai mari tradiţii 
ale lumii... 

Numele Basarabilor apare în chip evident legat de 
acela al „poporului Bessic.” 

Încă din secolul XIV, această relaţiune se impusese 
istoricului Leunclavius: Basarabia — spunea el-— Ţara 
Basarabilor, se numeşte aşa de la numele Bessilor. 
Etimologia lui Leunclavius a fost respinsă de Has- 
deu. Totuşi, Onciul a recunoscut în Basarabi un ves- 
tigiu al numelui Bessic. El explica, într'adevăr nu- 
mele Basarabilor printr'o metateză din „Bessapara,” 
nume toponimic din Rodopi, însemnând propriu- 
zis „Forum Bessorum,” târgul sau aşezarea Bessilor. 
Bessii sânt — în descripţia lui Herodot — aceia dintre 
fiii poporului Thracic al Satrilor, cari oficiază la al- 
tarele lui Dionysos. Satrii înşişi par a fi format casta 
sacerdotală a Thracilor. „Vieţuesc pe munţi înalţi, 
acoperiţi de codri, printre zăpezi. Sânt aprigi în 
luptă. Ei ţin oracolul lui Dionysos” sânt cuvintele 
lui Herodot despre aceştia. Bessii — în acele timpuri 
arhaice — erau, aşadar, cei mai aleşi dintre Satri, cei 
cari — învestiţi cu puteri supreme — exercitau sacer- 
doţiul: „Acei Satri cari profetizează în templu sânt 
Besii” - adaugă Herodot. 

Aceşti preoţi împlineau supremele rosturi politice 
ale naţiei lor. 

În primii ani ai erei Creştine, poporul Bessic, ridicân- 
du-se sub conducerea lui Vologaeses — preot al lui 
Dionysos - se întinde până la Chersones şi impune 
Romei un şir de lupte cumplite. 

Numele acestor Bessi, Bassi sau Bassiani, se recunoşte 
uşor în Zabazios - numele divinității Thracice. 
ZaBatiov ov Aiovuoov ol Bpakec kaovoiw - „Thra- 
cii numesc pe Dionysos Zabazios” scrie scholiastul 
lui Aristophan, şi din numele Thracic al Zeului s'a 
ivit cel mai cunoscut dintre apelativele sale: Bacchos. 
Zabazios este, cu siguranţă, Deus Bacchius — Bac- 

chos. Cei mai vechi înşişi derivau pe Bacchos din 
Bate, ceea ce învederează un Bazios sau Bazos, la 
rădăcina numelui divin. 

Participând la numele divinității supreme, numele 
Bessilor este, aşadar, un nume sacru. Din el derivă 
şi numele atributiv al lui Dionysos, de Bassareus, 
Bassaros. Se poate recunoaşte de pe acum, în acest 
vocabul, numele elementar al Basarabilor, profilul 
titlului basarabesc. 

Eschyl a compus o tragedie — Bassarele, al cărei nume 
evocă Menadele, preotesele zeului Thracic. Tragedia 
— azi pierdută — celebra moartea lui Orpheu, profet 
melodios al Thraciei noastre. 

Pe numele lui Dionysos Bassareul o castă sacerdo- 
tală s'a ivit, aşadar, — Bassarii, Bassarizii, — ale căror 
tradiţii s'au dezvoltat, desigur, din cultul originar al 
preoţilor Bessi. 

Besii, confundați cu „nenumăratele popoare” ale 
Thraciei, s'au putut laiciza. Conştiinţa sacerdoţiului, 
exerciţiul cultului divin şi — ceea ce era corolarul 
acestora — puterea politică, s'au perpetuat în Bassarii 
pământului thracic, în acei preoţi - oşteni, domnitori 
de popoare, pe cari fântânele istorice ne îndeamnă 
să-i numim cu numele străbun de Basarabi. 
Menţiunea lui Basarab „rege al Thracilor” către anul 
149 a. Chr. ne întâmpină la Diodor Siculul: Bopoafov 
Tov Bpakâv Baoita. În numele acestui Barsabas 
se recunoaşte transcripţia stângace a numelui ba- 
sarabesc. 

Jordanes, istoricul Got din secolul VI, compilatorul 
a numeroase fântâni antice, aminteşte în Getica sa 
numele castei domnitoare a Geţilor. Sânt Zarabii. 
Apare limpede şi aici numele originar al Basarabilor. 

Textul lui Jordanes pe care-l transcriem după preţi- 
oasa ediţie din Leyda — Lugdunum Batavorum — a lui 
Bonaventura Vulcanius din 1597, sună aşa: „Lt refert 
Dio, qui historias eorum annalesque graeco stilo compo- 
suit, qui dixit primum Zarabos ereos, deinde vocitatos 
Pileatos hos qui inter eos generosi extabant: ex quibus eis 
et reges et sacerdotes ordinabantur..."% 

„Zarabi” se numeau, aşadar, aceia dintre cari se ale- 
geau şi regii şi preoţii Getici. Textul lui Dion Chry- 
sostomul „care a compus cu o peană Grecească isto- 
riile şi analele lor” s'a pierdut. 

Ediţii critice din secolul XIX au dat acestui text — şi 
în ce priveşte numele Zarabilor — lecţiuni variate. Is- 
toricii, într'un consens cu totul oarecare, născut din 
indiferența lor pentru un cuvânt fără echo, au rati- 
ficat forma Tarabostes, destul de depărtată - credem 
noi — de tipul cuvântului originar. 

Se întâmplă că un cuvânt atât de straniu ca Zara- 
bi poate da naştere celor mai fantastice lecţiuni, 
cât timp nu are un punct de reazem în vocabular. 
Lecţiunea oferită de textul lui Vulcanius - Zarabos 
— ca şi lecţiunea propusă de Hasdeu — Sarabas tiareos 
— au meritul de a fi concordante tradiţiei şi de a se 
aplica unui eveniment real. 

În studiul său asupra Basarabilor, Hasdeu constatase 
ceea ce, analizând fenomenul basarabesc, oricine e 
înclinat să constate: faptul că Basarabii nu sânt o fa- 
milie, ci mai curând o castă. Reţinem constatarea lui 
Hasdeu. Argumentele sale, însă, ni se par irevelante. 


43. După cum consemnează Dio, care a scris istoria şi eveni- 
mentele lor în limba Greacă şi care a zis cel dintâi că Zarabii 
Terei, numiţi apoi Pileati, sunt cei care rămâneau de neam bun 
printre ei: dintre aceştia se alegeau şi regii şi preoţii. 

Basarabii sânt o castă. Fireşte, între ei, sânt puter- 
nice legături de sânge. Funcţiunile lor se transmit, în 
virtutea acestor legături, în sânul membrilor castei, 
exclusiv formată din Basarabi. Dar peste autoritatea 
sângelui, se manifestă o autoritate ideală: aceea a 
filiaţiunii mistice. În acest sens, numele de Basarab 
e un titlu care se transmite. 

Aşa Neagoe — din ramura rivală a Dăneştilor — uită, 
ajuns pe tron, ascendenţa sa naturală, şi luându-şi 
numele de Basarab se arată tuturor ca un „Basarab 
Voevod, fiul bunului Basarab Voevod.” 

Matei din Brâncoveni, Constantin Şerban, Constan- 
tin Brâncoveanu, fără ascendenți direcţi printre Ba- 
sarabii din scaun, îşi vor aroga numele basarabesc. 

Numele de Basarab se arată a fi un titlu, ori de câte 
ori apare însoţit de atributul — frequent numai în ti- 
tluri — acela de „mare.” 

„Mare Voevod,” „Mare Basarab” sau „Basarab cel 
Mare” sânt titluri înregistrate de diplomatica Ro- 
mânească. Aceasta nu cunoaşte nici pe Ştefan, nici 
pe Radu drept „cel Mare.” 

„A murit Marele Basarab Voevod,” aşa grăeşte gra- 
fitul săpat în 1352 pe zidul încă umed al bisericei 
domneşti de la Curtea de Argeş. „Fiul Marelui Basa- 
rab Voevod,” aşa se intitulează în 1364, în inscripţia 
de la Câmpulung, Alexandru Nicolae... 

Basarabii apar, în istoria Românească, simultan în 
cele trei ţări cari compun corpul admirabil al Daciei. 
Cuibul Basarabilor pare a fi fost regiunea de înal- 
te dave, din inima Daciei — patria lui Decebal. Cas- 
ta Basarabilor a conservat integral, aşadar, tradiţia 
Bessică, raportată de Herodot: „Pe munţi înalţi, 
acoperiţi de codri, printre zăpezi...” 

Pe acele meleaguri — în Haţegul de azi — se pot întâl- 
ni şi acum purtătorii numelui basarabesc... 

Un act din 1398 aminteşte pe un Basarab din Haţeg; 
honestos viros lanustinum et fratres suos Bassarabe et 
Custe knesios de Riusor.* 

Un alt act din 1435 poartă menţiunea „nobililor fii 
ai lui loan de Rîuşor,” Mihail, Basarab şi loan: No- 
bilium Michaelis et Bazarad et Ioannis filiorum quondam 
Ioannis de dicta Ryusor.* 

Sânt, aşadar, chenesi, domni de arhaică tradiţie, 
exercitând o jurisdicție naturală asupra Românilor 
de pe meleagurile lor. 

Din aceeaş viţă de Basarabi ai davelor haţegane se 
va fi născut, desigur, mândrul fiu al lui Voicu, loan, 
voevodul Transilvaniei, cel mai puternic dintre oşte- 
nii lui Hristos - „fortissimus athleta Christi.” 

Din coapsa aceloraşi Basarabi se va fi tras, aşadar, 
Matei Corvinul, cel mai mare dintre regii Ungariei, 
între titlurile căruia nici unul nu luceşte mai viu 
decât acela pe care i l-au dăruit contemporanii săi 
Maghiari: „Câinele de Valah!” 

Stema Corvinilor ca şi numele lor ne oferă un ar- 
gument puternic în favoarea ascendenţei lor basa- 
rabeşti: corbul este, într'adevăr, stema Basarabilor 
munteni. 

Legenda vrea — de acord cu tradiţiile sacerdotale 
ale Basarabilor — ca descălecătorii să fi venit din 
munţi. [ara Românească s'a întemeiat de Basarabii 
descinşi de pe culmile munţilor Getici, din patria lui 


44. Bărbaţi virtuoși, Ioniţă și fraţii săi Basarab și Costea, cnezi 
de Râușor. 

45. Nobililor Mihail și Basarab și loan, fii ai lui loan, odinioară 
cneaz de Râușor. 

Decebal. Moldova s'a întemeiat de Basarabi veniţi 
din Maramureş. 

Analele lui Cromer şi Bielski — anale cari au format 
principalele fântâni ale cronicii moldave — scriu lim- 
pede că Ştefan, nepotul lui Bogdan Întâiul, era un 
Basarab. Ci, din viţa lui Ştefan, însurat cu o princi- 
pesă polonă - Mărgărita sau Muşata -— se trage în- 
treg gloriosul şirag al Muşatinilor. 

Perpetuând, probabil, aceeaşi tradiţie de luptă şi de 
fervoare Bessică, Sfântul ale cărui moaşte sânt un 
palladiu al României — Sfântul Dimitrie — poartă nu- 
mele de Basarab. 

Opusculul tipărit la Bucureşti în 1779, întru slava 
Sfântului pune în legătură numele său cu acela al 
unui loc din Miazăzi: „Acest cuvios părinte au fost 
pe vremea blagocestivilor împărați Bulgari dintr'un 
sat din ţara Sârbească, ce se chiamă Basarabov, după 
margenea apei Lomului...” 

Satul, purtător de nume sacru, nu mai există azi şi 
fântânile trecutului — pe cât ştiu — nu fac menţiune 
despre el. Aproape tot ce se ştie despre viaţa Sfântu- 
lui e ceea ce s'a consemnat mai sus. Principiul atâ- 
tor minuni, Sfântul ale cărui binefaceri s'au revărsat 
ca o rouă peste Ţară a fost, aşadar, un om cu totul 
obscur. 

Îmi propun o cutezătoare ipoteză: Sfântul Dimitrie 
Basarabul este însuşi Sfântul din Săruna, Dimitrie, 
marele mucenic... 

Cultul lui printre Români e de veche tradiţie. Sfânt 
cu atribute militare — preot şi oştean — ridicat din mij- 
locul Thraciei Romane - Român, deci, în accepțiunea 
primordială a cuvântului — Dimitrie întruchipează 
principiul de sfinţenie al poporului Românesc. 

El apare, de la început, ca protectorul prin excelenţă 
al Românilor. 

Înainte de a se ridica asupra Constantinopolei care 
- sub împărați de usurpaţie Grecească — răpise Ro- 
mânilor privilegiile Romei, Petru şi Asan au înălţat 
o biserică sfântului lor din Săruna. „Au înălţat o bi- 
serică — scrie Nicetas Acominatos, cronicarul Grec 
al acelor timpuri - cu hramul Sfântului Mucenic 
Dimitrie.” În biserica lor, Petru şi Asan au transpor- 
tat moaştele Sfântului. Acesta este, incontestabil, 
înţelesul relaţiunii lui Nicetas care parafrazează în 
textul său, cuvintele lui Petru şi Asan: „De aceea 
Dimitrie, mucenicul lui Hristos, a şi părăsit Thessa- 
lonicul, cetatea-i de scaun, şi sanctuarul său de aco- 
lo, şi petrecerea sa printre Greci, şi a venit la ei ca 
să-i ajute şi să le fie însoțitor în luptă...” 

Imperiul asanid a cunoscut - sub egida Sfântului 
- zile de slavă nespusă. Când — încăput pe mâini 
Bulgare — imperiul acesta s'a risipit sub presiunea 
Turcului, moaştele Sfântului au încetat de a fi vener- 
ate. Singură puterea lor, harul lor mirific, le arăta a 
fi moaşte de sfânt. 

Aşa s'a putut naşte legenda unui Sfânt Dimitrie, al- 
tul decât Sfântul din Săruna. 

Numele său de Basarab, moştenit prin singură tra- 
diţia Românească, ignorat de literatura Grecească, 
va fi fost un principiu de confuzie. 

Or, poate acest nume e atributul ctitoriei lui Petru 
şi Asan, derivă din statutul acelora cari au servit 
Sfântului? 

Că Asanizii înşişi au fost Basarabi mi se impune ca 
o evidenţă. Hasdeu însuşi a presupus aceasta fără 
să încerce însă începutul unei demonstraţii. Oricum 

ar fi, e plină de semnificaţie prezenţa numelui de 
Basarab în imperiul de la Miazăzi... 

Patrimoniului de misticitate Thracică pe care-l re- 
prezintă Basarabii Creştinismul i-a oferit un rost 
esenţial. 

Poporul Thracic, însetat de martiriu, cuprins de acel 
appetitum maximum mortis,** despre care mărturi- 
sesc istoricii, — poporul întruchipat de Basarabi — a 
fost ales a fi conservator al Legii, garant al tradiţiei 
Creştine. 

lisus a învestit — se ştie — pe Simon Petru cu aşa- 
zisa „potestas clavium,” puterea cheilor, autoritatea 
de ordin religios asupra oilor sale. Simon Petru şi 
succesorul său, episcopul Romei - administrează 
Biserica. 

loan Evanghelistul a transcris sublimul moment 
al acestei învestituri. Era după Învierea lui lisus, şi 
lisus se arătase ucenicilor Săi şi prânzeau împreu- 
nă la marea Liberiadei: „lar când prânziră, — scrie 
Evanghelistul — lisus întrebă pe Simon Petru: Simo- 
ne, fiul lui loan, mă iubeşti pe Mine mai mult decât 
aceştia? Da, Doamne, “i răspunse, tu ştii că te iu- 
besc. Paşte mioarele mele, “i zise el. Iarăşi “] întreabă 
a doua oară: Simone, fiul lui loan, mă iubeşti? Da, 
Doamne, “i răspunse, tu ştii că te iubesc. Paşte oile 
mele, “i zise el. A treia oară'l întrebă: Simone, fiul lui 
loan, mă iubeşti? Petru se întristă că “i zise a treia 
oară: mă iubeşti? Şi-i zise: Doamne, tu ştii tot, tu cu- 
noşti că te iubesc. Iisus îi zise: Paşte turmele mele. 
Adevăr, adevăr zic ţie, când erai mai tânăr, te încin- 
geai pe tine însuţi şi umblai unde voiai, dar când vei 
fi bătrân vei întinde mâinile tale şi altul te va încin- 


46. Dorinţă puternică de moarte. 

ge şi te va duce unde nu voieşti. Şi aceasta o zise în- 
semnând cu ce fel de moarte va mări pe Dumnezeu. 
Şi vorbind acestea “i zise: Urmează-mi!” 

Ci, autoritatea lui Petru nu e singura dominantă în 
Biserică. isus a creat o funcţiune egală în prestigiu 
- funcțiunea de conservare a Legii, de veghe asupra 
Tradiţiei — cu care a învestit pe apostolul care-i era 
mai drag, pe loan, Evanghelistul de apoi. 

Şi Ioan continuă, în acest chip, scena învestiturii lui 
Petru: „lar Petru întorcându-se zăreşte venind în 
urmă pe ucenicul pe care-l iubea lisus, care se şi reze- 
mase la Cină de pieptul lui şi zisese: Doamne, cine 
este care te dă prins? Deci pe acesta văzîndu-l Petru, 
zise lui lisus: Dacă voiesc ca dânsul să rămână până 
ce vin, ce-ţi este ţie? Tu urmează-mi. Deci eşi vorba 
aceasta între fraţi că ucenicul acesta nu moare; şi Ii- 
sus nu zisese că nu moare, ci: Dacă voiesc ca dânsul 
să rămână până ce vin, ce-ţi este ţie.” 

Împărații Romei — din Răsărit — sânt învestiţi de Bi- 
serică cu harul de conservatori ai Legii. În titlul lor 
de 1oarrooroios — întocmai Apostolilor — străbate 
sensul demnităţii lor divine. Ei sânt urmaşii Apos- 
tolului loan, cum Papii, episcopii Romei, sânt ur- 
maşii lui Petru. 

În cuvântul prin care loan e desemnat să rămână până 
la Judecata de Apoi e ferecat simbolul perpetuităţii 
şi intangibilităţii doctrinei Creştine. 

Împărații Romei — din Răsărit — au promulgat dog- 
mele Bisericei şi au confirmat Legea. În funcţia lor ei 
s'au manifestat ca loan. De aceea Biserica Răsăritu- 
lui de strictă tradiţie, de strictă interpretare, a putut 
fi ortodoxă. 

Încredinţând Romei Thracice, Romei din Răsărit, 

misiunea imperială şi asumându-și, ca împărat, 
funcțiunea de conservator al Legii Creştine, Con- 
stantin cel Mare a stabilit, în Răsărit, în inima Thra- 
ciei sale străbune, fundamentele Ortodoxiei, princi- 
piul de autoritate al lui loan. 

Împărații Romei de Răsărit nu şi-au afirmat, formal, 
descendența din loan decât târziu — determinaţi, 
probabil, de excesele ambiţiei papale. Şi atunci, 
a fost necesară conştiinţa tradiţiei imperiale celei 
mai stricte, conştiinţa legitimităţii moştenirei lui 
Constantin. 

Această conştiinţă n'o putea avea un Grec, ci un Ro- 
man de tradiţie Romană - un Român. Acest Român 
a fost al doilea dintre Comnenii din scaunul de la 
Constantinopole: loan, cel care şi-a luat ca împărat, 
titlul mult semnificativ de Caloioannes. Acest koAGS 
care precede pe loan, transpune sensul sacru al aces- 
tuia. Cuvântul kaMuapTup - de exemplu — se tra- 
duce prin „sfântul” sau „marele mucenic.” 

Că loan Comnenul a fost Român, aceasta rezultă 
din relaţia lui Veniamin din Tudela. Aceasta rezultă 
şi din propria lui afirmaţie: se trăgea din Constantin 
cel Mare. Era, aşadar, Roman din Răsărit. 

Acela care din ruina Romanităţii Bizantine va ridica 
un imperiu, loaniţiu, împăratul Românilor, acela va 
afirma din nou conştiinţa descendenţei sale misti- 
ce. El este un loan şi — după chipul iubit al lui loan 
Comnenul — un Caloioannes, un Caloian. Succesorul 
său legitim se numeşte şi el loan: loan Asan II. 
Când tradiţia imperială Romană se va transmite 
- intactă — Basarabilor din Miazănoapte, aceştia 
vor afirma, chiar de la începuturile lor, conştiinţa 
descendenţei din loan. 

lo — în grafia Slavonă — loannes, în titlul lor Latin, 
domnii Ţărei Româneşti şi ai Moldovei poartă pu- 
ruri numele de conservatori ai Legii, titlul sacrei lor 
misiuni. În şirul lor invariabil, se perpetuează loan. 
Aceasta este semnificaţia misteriosului lo, a nume- 
lui pe care şi-l iau, la suirea în scaun, domnii Ţării 
- Basarabii pământului Românesc. 

În faţa lui, mitul unui titlu apostolic, conferit de 
episcopul Romei, păleşte. 

În faţa lui, sufletele noastre se exaltă până la imn. 

O EXPRESIE A ROMÂNISMULUI: FILOZOFIA LUI 
DIMITRIE CANTEMIR 


Memoria popoarelor este şi ea, probabil, o memo- 
rie sentimentală. O memorie legată de accidentele 
suferinţei, simpatiei, pasiunii... O memorie lacunară, 
fără justiţie, fără viziune. 

Ce palidă apare, în conştiinţa noastră, figura prin- 
cipelui Dimitrie Cantemir! Rece, rigidă, aproape 
hieratică, sub peruca de in şi mătăsurile lucii ale 
secolului XVIII. 

Memoria lumii restitue greu imaginea unui atare 
om. Fiu al principelui Constantin Cantemir, al ace- 
luia care nu ştia să scrie, ci — precum spune cronica - 
„numai iscălitura învățase a o face,” dar care degusta 
ca nimeni altul, din pântecoasele oale de lut cele mai 
nobile vinuri ale Moldovei, Dimitrie Cantemir s'ar fi 
putut închina metodic aplicaţiilor părintelui său. 
Literatura de atunci era, cu excepția întru toate 
ilustră a lui Miron Costin, la nivelul domnescului 
stil — o literatură de cronici ale căror mărturii is- 
torice îşi aveau explicaţia în vrerile Providenţei, şi a 
căror etică se mărginea la o înţelepciune practică şi 
tradiţională de proverb. 

Pe colinele Ţării Moldovei apare, atunci, venit de la 
învăţătură din Levant, un cocon domnesc, un prin- 
cipe de sânge, a cărui mare figură, a cărui complexă 
personalitate se impune Europei. 

Târziu, după ce mintea excepţională a lui Dimi- 
trie Cantemir agitase toate apele lumii, Eminescu, 

în Epigonii, distribuind laude deşarte unui Anton 
Pann „fiul Pepelei,” lui Prale, sau lui Daniil „cel trist 
şi mic,” evocă pe Dimitrie Cantemir în acest limpe- 
de vers: „Cantemir croind la planuri din cuțite şi 
pahară,” unde imaginea principelui literat se con- 
fundă straniu cu aceea a părintelui său, amatorul de 
nobile vinuri. 

Poetul Moldovei uitase, cu întreaga Moldovă, pe 
Dimitrie Cantemir... 

Ci Dimitrie Cantemir, poet, muzician, literat, istoric 
şi filosof este una din cele mai mari personalităţi ale 
timpului său şi, probabil, una din cele mai mari ale 
lumii. 

Eminescu uitase acel „Hronic al Vechimei Romano 
- Moldovlahilor,” cea dintâi istorie a Românilor, cre- 
ată, în fine, din studiul inscripţiilor, al fântânelor au- 
tohtone şi străine, scriere iluminată, revelaţia mân- 
drelor noastre începuturi — desigur cea mai dreaptă, 
cea mai deplină interpretare a istoriei Românilor, 
din câte s'au încercat până azi — singura care a desci- 
frat în Romanitatea noastră sensul tradiţiei politice 
Romane, singura care a văzut în poporul Românesc 
descendența unică a Romei. 

Poate că geniul politic al lui Eminescu, viziunea sa 
istorică, reacţiunile sale atât de vii înainte a tot ce 
pentru el întruchipează Patria, l-au împiedicat să-l 
admire pe Cantemir. Cantemir fusese, într'adevăr, 
începătoriul politicei de legătură cu Rusia. 
Eminescu se răsbuna pe literatul Cantemir, de acţiu- 
nea sa politică şi militară care alături de oştile Ţarului, 
apărea în ochii iluminaţi ai Poetului drept princi- 
piul atâtor calamităţi. 

Eminescu se ridicase cu ultima energie, în 1877, îm- 

potriva unei acţiuni militare alături de armiile Ru- 
siei şi denunţase lumii în termenii cei mai răspicaţi 
idolii mincinoşi ai aşa-zisei „Independenţe” pentru 
care era împinsă într'o luptă - spre propria ei pieire 
— o ţară ca a noastră, independentă de fapt. 
Cantemir fusese totuşi nevinovat. El nu cunoştea Ru- 
sia. El nu avusese, ca Eminescu, perspectivele unui 
litigiu secular. Molochul moscovit abia se apropiase 
de Moldova... 

Dar Eminescu uitase şi pe acel care întinsese până 
la marginile lumii culte renumele Moldovei sale, pe 
orientalistul eminent, care construise dintr'un no- 
ian de cronici, de barbare mărturii contradictorii, 
cea dintâiu istorie a imperiului Otoman -— carte de 
mare prestigiu European, pe urmele căreia a răsărit 
o întreagă floră literară, şi din care, târziu, Victor 
Hugo se inspira scriind „Les Orientales.” 

Cantemir desvolta însă, cu această carte o concepţie 
originală: a măririi şi decăderii imperiilor lumii. 
Ilustrată chiar de titlul ei — Historia Incrementorum 
atque Decrementorum Aulae Othomanice“ — cartea lui 
Cantemir a constituit un eveniment revoluţionar 
în scrisul istoriei. Prin ea s'a ridicat — precum vom 
vedea — pe întâiul plan al interesului public pro- 
blema legilor naturale ale Statului, a sensului vieţii 
societăţii omeneşti. 

Cantemir este, în acest înţeles, creatorul a ceea ce s'a 
numit filosofia istoriei. „Istoria” sa pune în lumină nu 
o serie de întâmplări arbitrare, ci fazele unui orga- 
nism. Ea consideră faptul istoric ca expresie a unei 
evoluţii necesare în care sânt implicate organic mii- 
le de contingenţe ale lumii. Mărire şi decădere, flux 


47. Istoria creșterii și a descreșterii împărăției Otomane 

de energie vitală care străbate lumea în toate mo- 
leculele ei... 

Această concepţie cantemiriană va fi ridicată la cea 
mai înaltă expresie — la formula ei metafizică — de un 
alt fiu al Moldovei, Vasile Pârvan. Să credem că în 
pământul acestei ţări zace principiul viziunii: ideea 
Necesităţii care direge lumea, sentimentul inefabil 
al cadenţelor lumii, aşa-zisul „fatalism,” pe care-l 
au atât de viu tăranii din Ţara Moldovei. 
Profesorul N. lorga, demonstra, într'una din cărţile 
sale, că elementul filosofic al „Consideraţiunilor” — 
lui Montesquieu, purcede din „Istoria” lui Cantemir. 
Titlul însuşi al Consideraţiunilor - sur les causes de 
la grandeur et de la decadence des Romains — e un 
echo al operei cantemiriene. Predilecţia orientală a 
lui Montesquieu, limpede în „Scrisorile Persane,” 
n'a putut ignora desigur textul Latin al „Istoriei” lui 
Cantemir. E firesc dar ca Montesquieu să fi lămurit 
aici ideile materne ale „Consideraţiunilor,” aşa cum 
a extras tot de aici un preţios material pentru „Spiri- 
tul legilor.” 

Când în 1743, cartea lui Cantemir apărea şi în versi- 
une Franceză, domnul de Jonequiăres, autorul aces- 
tei versiuni, se credea dator să atragă luarea aminte 
asupra concepţiei care sta la baza ei — concepţie atât 
de familiară epocei sale. Dar ea fusese înfăţişată 
de Cantemir, cel dintâiu, în această carte. Ea se im- 
pusese lui Montesquieu, şi lumea o lua acum din 
lucrările acestuia. 

De la această viziune a Necesităţii, manifeste în is- 
toria popoarelor, Cantemir s'a ridicat la o viziune 
metafizică, a structurii şi funcţiunilor lumii. O carte 
al cărei manuscris Latin poartă titlul curios de „Sa- 

crosanctae Scientiae indepingibilis Imago”* — în- 
chide această viziune. E o carte uitată în arhivele 
Academiei şi asupra căreia nici o societate savantă 
nu s'a aplecat până azi, care ar fi rămas poate mult 
timp necunoscută dacă o mână pioasă — a domnului 
Nicodim Locusteanu — n'ar fi dat-o de curând la lu- 
mină, în versiune Românească. 

Stilul ei nebulos, dramatic, apoape infinit, stil de 
hierofant, despre care însuşi Cantemir scria că revelă 
quasi în Scythia Latium exulantem, „un Laţium exilat 
în Sciţia,” ne-a făcut să ne amintim încă o dată de 
Vasile Pârvan. 

Filosofie de profund răsunet mistic, în care tot ce iu- 
bim şi tot ce detestăm e iubit şi detestat cu înflăcăra- 
re, „Indepingibilis Imago” exprimă acordul bine- 
cuvântat dintre credinţele acestui vechiu pământ şi 
datele ştiinţelor moderne. 

Luptând cu toate ficţiunile raţiunii, cu tristele con- 
cepţiuni sensualiste cari de la Bacon la Descartes 
infestaseră lumea şi instaurând în locul lor regimul 
unei „immateriale lumen,” a luminii spirituale, ca 
supremă realitate a lumii, Cantemir e, incontestabil, 
un exponent al înclinațiilor mistice ale Răsăritului. 
Răsăritul perpetuează, într'adevăr, prin marile tra- 
diţii ale Ortodoxiei, tezaurul spiritualităţii umane 
- splendoarea mistică a cugetării celor vechi. În 
despreţul său absolut pentru biata rațiune umană 
„misellus humanus intellectus,” pe care de atunci 
două secole de cumplit materialism au substituit-o 
divinității însăşi, Cantemir se rosteşte ca un frenetic, 
ca un posedat. 

Această rațiune, din care secolul său — secolul „Lu- 


48. Imaginea cu neputinţă de reprezentat a Științei sacre 

minilor” - avea să facă principiul mizeriei morale a 
lumii de azi, este exilată de Cantemir in valle mise- 
riarum, in cacumine contribulationum atque în caligine 
rerum ignorabilium“ — în negura lucrurilor necurate. 
Vehemenţa sa nu cruţă ştiinţa sensitivă - incipentele 
discipline materialiste ale timpului său: „humanam 
miseram pauperemque scientiam sensitivam, in- 
conditam...”% În ironia sa el se întreabă dacă această 
ştiinţă poate fi cântată cu tristeţe sau deplorată cu 
amar: miserrime cunendam aut amare deplorandam 
esse. 

Respingând raţiunea ca instrument de Cunoaştere, 
el recurge la modalitatea mistică a Viziunii, a Re- 
velaţiei. El a folosit de mai multe ori în textul său 
pentru a desemna lumina spiritului invadând fiinţa 
- Revelația iluminându-te — cuvântul tuturor mari- 
lor mistici: fulgerul, lumina de fulger, fulgerul inte- 
lectual. 

Concepţia lui Cantemir identifică lumii pe Dumne- 
zeu. O ierarhie infinită suie de la creatură la creator, 
de la acum la eternitate, de la accident la esenţă. 
Substanţa genuină a Divinităţii el o vede în întuneri- 
cul biblic primordial, în noaptea Facerii, pe care el 
o concepe -— ca Plotin — ca potenţare până la esenţă 
a realităţii, ca suprema realitate. „Prin întuneric — 
spune el — nu înţelegem neantul păgânesc, nici lipsa 
de lumină, ci splendoarea inefabilă şi inaccesibilă a 
Fiinţei divine.” 

Acolo, în spaţiul care se deşteaptă ca o indolentă 


49. În valea plângerilor, la capătul chinurilor şi în negura celor 
neştiute. 

50. Nefericita și sărmana știință umană, bazată pe simțuri, gro- 
solană 

formă, cuvântul Demiurgului — Fiat! — creează vălul 
diafan al materiei primordiale. E „lux” palida lu- 
mină abisală, din care mai târziu prin congregare se 
va forma „lumen” — lumina cosmică, soarele, luna 
şi aştrii. 

Această concepţie a unei lumi presolare, pare a fi o 
genială explicaţie a inconsequenţei biblice care insti- 
tue lumina înainte de a crea un soare. În acest cosmos 
elementar, Demiurgul institue un „archaeus,” proto- 
tip vital, formă genesică a tuturor formelor. 

Acest „archaeus” pare o prefiguraţie a elementului 
primordial — germene cosmic, tip al divinei proporţii 
— pe care geniala intuiţie a lui Goethe l-a întrevăzut 
în domeniul lumii vegetale: faimoasa „Urpflanze” 
atât de ironizată de contemporanii Poetului şi care, 
în lumina cercetărilor moderne, pare singura soluţie 
posibilă. 

În teoria sa asupra Timpului, Cantemir ridică la cea 
mai înaltă expresie concepţia sa organicistă. Redu- 
când la absurd teoriile aristotelice, el construeşte 
— în pagini de o mare frumuseţe dialectică — teo- 
ria sa personală: Timpul, esenţă a Divinităţii, pre- 
existând creaţiunii, constituind, în măsura în care 
el se încorporează în lume, durata lucrurilor — ceea 
ce pentru Cantemir e un element material, una din 
feţele materiei. 

În perspectivele grandioase ale teoriei cantemiriene, 
timpul se confundă, în ultimă analiză, cu eternita- 
tea. Cosmosul său apare dat, ca universul împietrit 
al filozofiei eleate. Transpusă în termenii fizicei mo- 
derne, teoria sa postulează — încorporând timpul ca 
un datum, o condiţie a spaţiului — universul cu patru 
dimensiuni, al fizicei cosmice moderne. 

Lumina esenţială — care pentru Cantemir este însăşi 
divinitatea — se încorporează infinit în toate lucrurile 
lumii. Forma, viaţa şi sufletul sânt expresiile ei cele 
mai înalte. Ca Alexandrinii, Cantemir distinge în 
ele corpul aceleiaş substanţe. „Lumina particulară 
- spune el — care este sufletul, viaţa şi forma, ca şi 
sinonime sânt.” 

De la materia plină de întuneric, pe care Cantemir 
o consideră „ca şi mută” (d' ogni luce muta, ar zice 
Dante), abia accesibilă formei, până la regnul abso- 
lut al Substanţei, universul nu este decât o imensă 
ierarhie de lumini. 

„Cea dintâi categorie a formelor — scrie Cantemir 
— este ca şi mută şi aproape obscură, totuşi mai 
mult sau mai puţin luminoasă, după proprietatea ei 
specifică precum: cristalul, piatra, gemma, metalul 
şi alte asemenea lor care deşi abia dau vreun semn 
de viaţă, totuşi sânt vii şi împlinesc funcțiunea for- 
mei lor esenţiale.” În această clasă, quasi-obscură, 
Cantemir aşează creaţiile artei. 

A doua categorie, mai luminoasă, e aceea a germe- 
nilor vegetali, cari poartă — cum spune Cantemir - 
„preludiile sufletului viu.” 

Atreia categorie este aceea a vieţii organice, vegetale 
şi animale, a formelor substanţiale — cum le spune 
Cantemir — forme luminoase deşi nu participă per- 
manent la lumină. În această categorie, Cantemir 
aşează raţiunea sensitivă, sufletul brut. 

A patra categorie, este aceea a substanţei eterne, a 
sufletului însetat de divinitate, participând la divi- 
nitate, substanţă din Substanţă. 

Universul lui Cantemir cunoaşte acţiunea modifica- 
toare a stelelor — țesătura lor de lumină în care sânt 

implicate destinele. Ca marii mistici Cantemir a 
desluşit în efluviile nopţii svonul muzicei cosmice. 
El a comparat tactul stelelor cu un tact de clavecin: 
est enim astrorum motus quasi claviger.5 

Filosofia care se desprinde din contemplarea acestui 
univers, viu până în cristalele şi în mineralele sale, 
este o filosofie pantheică. Geniul baladelor noastre, 
în care arborii şi munţii, pietrele şi animalele se cu- 
minecă întru marea viaţă a lumii, palpită într însa. 
În concepţia poporului acestuia — ca şi în concepţia 
lui Cantemir - lumea este o lumină împietrită, o 
materializare a luminei şi, în ultimă analiză, corpul 
însuşi al lui Dumnezeu. 

Cuvântul Românesc „lume” derivă din „lumen.” 
Lume înseamnă lumină... 


51. Într-adevăr, mişcarea aştrilor este asemănătoare unei muzici 
de clavecin. 

